title: Jōmon-kausi

text: Arkeologisista tutkimuksista voidaan nähdä, että jōmon-kauden lopussa tapahtui dramaattisia muutoksia. Alkeellinen viljely oli muuttunut hienostuneeksi riisiviljelykseksi ja oli hallinnon alaisuudessa. Monia muita japanilaisen kulttuurin elementeistä saattaa olla peräisin tältä ajalta, heijastaen muuttovirtaa Japaniin mantereelta ja etelän saarilta. Näihin elementteihin kuuluu esimerkiksi šinto-mytologia, naimisiinmenotavat, arkkitehtuurinen tyyli ja monet teknologiset keksinnöt kuten lakattuja puuesineitä, tekstiilejä, metalliesineitä ja lasiesineitä.


title: Palvelualan Opisto Kuopio

text: Palvelualan Opisto Kuopio eli entinen Kuopion talouskoulu on osittain yksityinen ja osittain valtion rahoittama ravitsemis- ja talousalan toisen asteen ammatillinen oppilaitos. Toimipaikka on Kuopion keskustassa. Alun perin koulu perustettiin nimellä Kuopion Pedagogillinen Keittokoulu vuonna 1892.


title: Palvelualan Opisto Kuopio

text: Oppilaitoksessa voi nykyään opiskella kokin, kodinhuoltajan tai toimitilahuoltajan ammatillisen perustutkinnon. Tutkintojen laajuus on 180 osaamispistettä.


title: Palvelualan Opisto Kuopio

text: Kuopion talouskoulun ylläpitäjä ja koulutuksen järjestäjä on Kuopion Talouskoulun Kannatusyhdistys r.y.


title: Palvelualan Opisto Kuopio

text: Talousopetusta antavan koulun perustamista Kuopioon ehdotti Kuopion Naisyhdistyksen kokouksessa Elisabeth Stenius 14. huhtikuuta 1887. Rahoitus ja toimitilan hankkiminen veivät aikaa. Yhdistyksen vuosikokouksessa 10. helmikuuta 1892 Stenius piti esitelmän "Keittokyökin perustamisesta Kuopioon":


title: Palvelualan Opisto Kuopio

text: Anniskeluyhtiön myönnettyä 2 000 markan avustuksen pidettiin koulun perustava kokous Kuopion seurahuoneella 2.4.1892. Tässä kokouksessa nimettiin koulun ensimmäinen johtokunta, jonka puheenjohtajana toimi Elisabeth Stenius. Koulun ensimmäisenä johtajattarena toimi Lyyli Bergman. Myöhemmin johtajattarena toimi muiden muassa Elli Suninen.


title: Palvelualan Opisto Kuopio

text: Talouskouluhankkeita toteutettiin samaan aikaan eri puolilla Suomea. Kuopion Pedagogillinen keittokoulu aloitti toimintansa 2. syyskuuta 1892, kolme kuukautta Tampereen talouskoulun (nykyinen Tampereen palvelualan ammattiopisto) jälkeen. Toimitilaksi saatiin Kuopion kaupungintalon keittiö, joka vapautui ravintolan käytöstä. Naisyhdistys vastasi koulun taloudesta. Alkuaikoina koulu ei saanut lainkaan julkista tukea. Rahaa saatiin oppilasmaksuilla ja oppilastöiden myynnillä.


title: Palvelualan Opisto Kuopio

text: Koulu toimi tilapäisissä tiloissa eri puolilla kaupunkia vuoteen 1926, jolloin Kuopion Naisyhdistys luovutti Kuopion III kaupunginosasta Linnankadun (nyk. Asemakatu) varrelta ostamansa tontin ja talon koulun johtokunnalle. Rakennuksen ja tontin ylläpitoa varten perustettiin Kuopion Talouskoulun Kannatusyhdistys. Talouskoulu on edelleen samalla paikalla vankilan vieressä osoitteessa Asemakatu 4.


title: Palvelualan Opisto Kuopio

text: Alkuperäisen puurakennuksen viereen rakennettiin 1955 kolmekerroksinen lisärakennus, johon saatiin kaksi opetuskeittiötä, pesutupa ja varastotiloja sekä seitsemän asuntoa henkilökunnalle. Kaikki asunnot on nykyään muutettu opetustiloiksi.


Donkey Kong Country 3: Dixie Kong’s Double Trouble! on Raren kehittämä ja Nintendon vuonna 1996 SNES:lle julkaisema tasohyppelypeli. Peli oli kolmas ja viimeinen osa alkuperäiseen "Donkey Kong Country" -pelisarjaan, kunnes Nintendo ilmoitti Retro Studiosin kehittävän neljättä osaa Donkey Kong Country Returnsia Wii-konsolille. Peli käännettiin Game Boy Advancelle ja julkaistiin 7. marraskuuta 2005. Vuoden 2007 jouluaattona se julkaistiin Wiin Virtual Console-palvelussa Pohjois-Amerikassa ja seuraavana päivänä Euroopassa erityisenä joulupäivityksenä.


title: Donkey Kong Country 3: Dixie Kong’s Double Trouble!

text: Dixie Kongin on pelastettava Diddy Kong ja Donkey Kong. Hänen apunaan on gorillavauvaserkkunsa Kiddy Kong. Yhdessä he kamppailevat läpi monenlaisten maailmojen tuhotakseen ilkeän paroni K. Roolensteinin.


text: Uutta aiempiin Donkey Kong Country -pelisarjan osiin verrattuna oli aiempia pelejä "interaktiivisempi" pelikartta, jossa pystyi muun muassa lentämään helikopterilla ja tutkimaan paikkoja melko vapaasti. Kiddy Kongia pystyi käyttämään rullaavana "tynnyrinä", jonka päällä tasapainottelemalla Dixie pääsi eteenpäin tuhoten samalla viholliset. Dixie pystyi myös heittämään Kiddyn maahan niin, että esimerkiksi lahoon siltaan saattoi muodostua reikä. Veden pinnalla pystyi "pomppimaan" ja siten pääsemään muuten saavuttamattomille alueille. Osa pelin alueista (mm. lumiukkopomo, pallonheittopeli) pelattiin Dixien ja Kiddyn selän takaa kuvattuina.


title: Andrés Iniesta

text: Andrés Iniesta Luján (s. 11. toukokuuta 1984 Fuentealbilla) on espanjalainen maailman- ja Euroopan-mestaruuden voittanut jalkapalloilija, joka edustaa japanilaista Vissel Kobea. 171 senttimetriä pitkän Iniestan pelipaikka on keskikentän keskellä. Hän kykenee pelaamaan myös vasempana laitalinkkinä tai hyökkäävänä keskikenttäpelaajana.


title: Andrés Iniesta

text: Iniesta aloitti jalkapalloilun Albaceten juniorijoukkueissa. Barcelonan organisaatioon hän liittyi vuonna 1996. Seuran edustusjoukkueessa hän debytoi kaudella 2002–2003, pelattuaan sitä ennen kaksi kautta B-joukkueessa. Iniestan seurajoukkueuran parhaita saavutuksia ovat Espanjan pääsarjamestaruus vuosilta 2005, 2006, 2009, 2010 ja 2011 sekä Mestarien liigan voitot vuosilta 2006, 2009 ja 2011.


title: Andrés Iniesta

text: Lukuisat kansainväliset mediat, katalaanimediat etunenässä, pitivät Iniestan kentälletuloa suurimpana yksittäisenä syynä siihen, että Barcelona onnistui nousemaan tappioasemasta voittoon Arsenalia vastaan Mestarien liigan loppuottelussa toukokuussa 2006. Iniestan tultua kentälle Edmílsonin tilalle Barcelonan keskikenttäpeli alkoi toimia paremmin, syötöt osuivat kohdalleen ja pelin hallinta siirtyi täysin Barcelonalle. Iniesta toimi myös toisena syöttäjänä Barcelonan tasoitusmaalissa, kun hänen jakamansa pallon jatkoi maalintekijä Samuel Eto'olle ruotsalainen Henrik Larsson.


title: Andrés Iniesta

text: Iniestan uran yksi merkittävimmistä maaleista tuli Chelseaa vastaan Mestarien Liigan välierän toisessa osassa. Barcelona oli 1-0 häviöllä Stamford Bridgellä välieräkamppailun ensimmäisen ottelun päätyttyä 0-0 Camp Noulla. Pelissä pelattiin jo lisäaikaa, kun Dani Alvesin keskitys saavutti John Terryn pään kautta Samuel Eto'on. Eto'n kosketus vieri Lionel Messille asti Michael Essienin epäonnistuttua purkupallossaan. Messi syötti rangaistusalueen rajan ulkopuolelle Iniestalle, joka ensikosketuksellaan laukoi pallon ulkosyrjällä Chelsean maalin oikeaan yläkulmaan, laittaen näin Barcelonan etulyöntiasemaan vierasmaalisäännöllä. Päätösvihellys kuuluikin jo pian, ja Barcelona eteni finaaliin.


title: Andrés Iniesta

text: Mestarien Liigan loppuottelussa 2009 Iniesta oli myös ratkaisevassa roolissa, vaikka pelasikin loukkaantuneena. Pelin puoliajalla Barcelonan valmentajat kielsivät Iniestaa laukomasta, jottei hän loukkaisi jalkaansa enempää. Barcelona voitti Manchester Unitedia vastaan pelatun finaaliottelun 2-0.


title: Andrés Iniesta

text:
Iniesta on pelannut Espanjan paidassa lukuisia juniorimaaotteluita, ja on voittanut sekä alle 16- että 19-vuotiaiden Euroopan-mestaruudet. 27. toukokuuta 2006 hän debytoi aikuisten maajoukkueessa ystävyysottelussa Venäjää vastaan. Iniesta edusti maataan myös vuoden 2006 MM-kilpailuissa ja vuoden 2008 EM-kilpailuissa, joista jälkimmäisessä Espanja voitti mestaruuden. Vuoden 2010 MM-kisoissa hänen voittomaalinsa ratkaisi maailmanmestaruuden Espanjalle.
Iniesta valittiin myös Euro 2012 turnauksen parhaaksi pelaajaksi hänen oltuaan avainroolissa Espanjan voittaessa historiallisen mestaruuden.


title: Andrés Iniesta

text: Seurajoukkue


title: Andrés Iniesta

text: MaajoukkueIniesta meni naimisiin Anna Ortizin kanssa vuonna 2012, jonka kanssa hän oli seurustellut vuodesta 2008 asti. Heillä on yhteinen tytär, Valerie (s. 2011).


title: Anisviina

text: Anisviinat ovat aniksella maustettuja viinoja, joita valmistetaan erityisesti Välimeren maissa. Maustaminen tehdään liottamalla anista väkevässä alkoholissa ja joidenkin juomien kohdalla myös tislaamalla uudelleen liotuksen tulos. Joihinkin anisviinoihin lisätään valmistusvaiheessa sokeria.


title: Geneveri

text: Geneverit kehitettiin ruoansulatusvaivoihin 1500-luvulla Hollannissa ja Belgiassa, ja ne ovat olleet ginin kantamuoto. Geneverit tislataan useaan kertaan ruis-, ohra- ja maissimaltaiden sekoituksesta, jolloin geneveriin jää viljan maku. Viimeisessä tislauksessa lisätään mausteet, katajanmarjat ja muut kasvit tislaamoon oman reseptin mukaan. Makua pehmennetään pienellä määrällä sokeria. Genever on edelleen Hollannissa erittäin suosittu alkoholijuoma. Vanha genever, ”oude”, on oljenkeltaista, makeaa ja aromaattista.


title: Geneveri

text: Genever eli "jenever" on maustettu hollantilainen tai belgialainen viljaviina. Viljana on yleisimmin käytetty ohraa, ruista tai maissia. Maustamisessa käytetään muun muassa anista ja korianteria.


title: Geneveri

text: Juoman nimi lienee yhteydessä Englannissa suosittuun katajanmarjaviinaan nimeltä gini.


title: Geneveri

text: Lääketieteen professori Franciscus de la Boë Sylvius on jo 1600-luvulla käyttänyt geneverin tapaisia alkoholipitoisia yrttijuomia lääkityksenä.


title: Geneveri

text: Hollannin vanhin geneverkaupunki on Schiedam, Belgiassa merkittävin on Hasselt, jossa sijaitsee kansallinen genevermuseo.


title: Grappa

text: Grappa on viinin puristusjäämistä tislattu italialainen viina. Sen alkoholipitoisuus on 37,5–60 prosenttia. Yleensä grappa valmistetaan viinin tekemisessä yli jäävistä viinirypäleen osista, pääosin viinirypäleen kuorista, mutta mukana on myös siemeniä ja muita rypäletertuissa olevia osia. Jossain tapauksissa grappan valmistamiseen käytetään koko viinirypäle.


title: Grappa

text: Grappan maku riippuu viinirypäleiden laadusta ja tyypistä. Monet valmistajat lisäävät viinaan hedelmäsokeria miedontaakseen ja makeuttaakseen seosta Amerikan markkinoille. Grappaa voidaan sanoa aromikkaaksi grapaksi, jos se on valmistettu aromikkaista rypäleistä.


title: Grappa

text: Italiassa grappaa käytetään pääasiallisesti jälkiruokajuomana. Sen tarkoituksena on ollut auttaa raskaan ruuan sulattamisessa. Grappaa voidaan lisätä myös espresso-kahviin, kun tehdään "caffè correttoa", jota voidaan kyllä tehdä muistakin viinoista. Muunnelma tästä on "amazza caffè" eli "kahvin tappaminen": espresso juodaan ensin, ja sen perään tyhjennetään lasillinen grappaa.


title: Grappa

text: Jotta viinaa voidaan kutsua grapaksi, se täytyy tehdä rypäleistä, jotka ovat kasvaneet ja myös puristettu Italiassa. Samoin tislauksen täytyy tapahtua italialaisessa tislaamossa.


title: Grappa

text: Viinirypäleiden kuoret ja muut osat (it. "vinaccia") tuodaan käytettynä panimoon tai käytetään panimossa. Käymisen jälkeen käynyt materiaali kuumennetaan keittimessä (it. "an alambicco"), tislataan kahteen kertaan ja jäähdytetään. Tuloksena on 75-prosenttinen grappa. Tämän jälkeen se laimennetaan vedellä ja jatkokäsitellään.


title: Grappa

text: Grappa jaetaan kahteen luokkaan valmistusajankohdan ja -tavan perusteella:


title: Grappa

text: Teollisen grapan tunnusmerkkejä ovat jatkuva tuotanto, suuret raaka-ainevarastot ja tehokkaat tislausmenetelmät.


title: Grappa

text: Boutique grapan tunnusmerkkejä ovat tuotantoajankohta (tuotanto tapahtuu vain viinin tuottamisen jälkeen, jolloin raaka-ainetta on saatavilla), perinteiset tislausmenetelmät, tuoreet raaka-aineet ja pehmeä tislaus. Boutique grappa on maultaan täyteläisempi kuin teollisesti tuotettu.


title: Grappa

text: Grappa tislataan joko pannutislauslaitteella, joka on melko vaikeasti hallittavissa, tai kolonnitislauksen avulla, joka on helpompi ja tavallisempi menetelmä mutta jonka tulos ei ole yhtä "luonteikas". Paras grappa syntyy tummista rypäleistä. Tuorein menetelmä on grapan valmistaminen viinistä, jolloin juomasta puuttuu pontikkainen maku.


title: Grappa

text: Grappa jakautuu kypsymisajan perusteella kahteen luokkaan:


title: Grappa

text: Jälkimmäinen voidaan jakaa vielä kahteen ryhmään kypsymisajan perusteella: vähintään 12 kuukautta kypsynyt grappa (Grappa invecchiata) ja vähintään 18 kuukautta kypsynyt grappa (Grappa riserva tai stravecchia).


title: Grappa

text: Nuori grappa on grappaa, joka on juuri tislattu (ja selkiytynyt 6 kk terästankissa). Tynnyrissä kypsytetty grappa kypsyy kuten konjakit ja viskit ja saa makua mm. tynnyrin tekemiseen käytetystä puusta.


title: Grappa

text: Sopiva tarjoilulämpötila grapalle on 9–13 astetta (nuori ja aromikas nuori grappa) tai 16–18 astetta (kypsytetyt grapat).


title: Grappa

text: Grappaa maistellessa tehdään maistelu seuraavassa järjestyksessä:


title: Grappa

text: Grappaa voidaan myös "maistaa" hieromalla sitä kämmenselkään ja nuuhkaisemalla. Mikäli grappa sisältää epäpuhtauksia, voidaan ne haistaa helposti. Mikäli tuoksu on miellyttävä, on grappa hyvin valmistettu.


title: Grappa

text:
Grappaa suositellaan maisteltavaksi erityisistä grappalaseista (kuvassa), varsinkin maultaan täyteläisempiä boutique grappoja. Perinteisesti grappaa on juotu kuitenkin shottilasista.
Grappalasista juotuna grapan luonne tulee paremmin esille.


title: Piisamirotta

text: Piisamirotta () on Tove Janssonin Muumi-teoksissa esiintyvä hahmo. Hän on ammatiltaan filosofi. Piisamirotta esiintyy kirjoissa "Muumipeikko ja pyrstötähti" sekä "Taikurin hattu". Piisamirotta ei esiinny "Muumilaakson tarinoita" -animaatiosarjassa, mutta esiintyy sarjan jälkeen tehdyssä, samannimiseen kirjaan perustuvassa "Muumipeikko ja pyrstötähti" -elokuvassa.


title: Piisamirotta

text: Piisamirotta päätyy Muumien seuraan eräänä sateisena iltana, kun Muumipappa on saanut joen yli menevän sillan valmiiksi. Sillan rakentaminen rikkoo kuitenkin Piisamirotan kodin. Hän viettää yön Muumitalossa ja selittää aamulla kuistilla avaruudesta käyttämällä havaintovälineinään muun muassa korppuja ja sokeriastiaa.


title: Piisamirotta

text: Piisamirotta asettuu myöhemmin asumaan Nipsun löytämään luolaan.


title: Maxi López

text: Maximiliano Gastón "Maxi" López (s. 3. huhtikuuta 1984 Buenos Aires, Argentiina) on argentiinalainen jalkapalloilija, joka edustaa italialaista Udinesea. Hyökkääjänä pelaavalla, 188 senttimetriä pitkällä Maxi Lópezilla on myös Italian kansalaisuus.


title: Maxi López

text: Maxi López pelasi kotimaassaan River Platessa, jonka edustusjoukkueessa hän debytoi jo 17-vuotiaana. Vuosina 2002, 2003 ja 2004 hän voitti Riverissä Argentiinan pääsarjamestaruuden. Tammikuussa 2005 hän siirtyi espanjalaisseura Barcelonaan, jossa hän saavutti kahdesti Espanjan pääsarjamestaruuden sekä Mestarien liigan ja Espanjan supercupin voiton. Kaudeksi 2006–2007 Maxi López lainattiin Mallorcalle ja kesällä 2007 hän siirtyi kahdella miljoonalla eurolla FK Moskovaan. Vuonna 2009 Maxi López pelasi Moskovastan vuoden lainasopimuksella brasilialaisessa Grêmion joukkueessa. Tammikuussa 2010 hän siirtyi Cataniaan. Sittemmin hän on pelannut lainasopimuksella AC Milanissa ja Sampdoriassa, kauden 2014–2015 Chievo Veronassa, kaudet 2015–2017 Torinossa sekä kesästä 2017 lähtien Udinesessa.


title: Now He Sings, Now He Sobs

text: Now He Sings, Now He Sobs on jazzpianisti Chick Corean trioalbumi, joka julkaistiin 14. maaliskuuta 1968. Levy nauhoitettiin New Yorkissa A&R studioilla. Rumpuja levyllä soittaa pitkän linjan jazz-rumpali Roy Haynes, ja bassossa on myöhemmin esimerkiksi Weather Reportissa soittanut nuori tšekkiläinen, Miroslav Vitous.


title: Now He Sings, Now He Sobs

text: Alkuperäisellä vinyylilevyllä oli viisi raitaa, mutta Blue Noten uudelleenjulkaisun myötä studiosession kahdeksan muuta raitaa otettiin mukaan levylle. Alkuperäinen levy koostui lähinnä verrattain pitkistä otoista, mutta myöhemmin mukaan otetut kappaleet ovat lyhyempiä. Standardia "My One and Only Love" ja Monkinin "Pannonicaa" lukuun ottamatta kaikki kappaleet ovat Corean omia sävellyksiä. Kappale "Windows" nousi myöhemmin standardiksi, ei kuitenkaan tämän trioversion vaan samana vuonna huilisti Hubert Lawsin kanssa tehdyn luonteeltaan melodisemman levytyksen ansiosta. Samoin kappaletta "Matrix" on joissakin lähteissä pidetty standardina. Jälkipuoli kappaleesta "Steps - What Was" on varhainen versio Corean myöhemmästä sävellyksestä nimeltä "La Fiesta". Viimeistään tämä levy nosti 26-vuotiaan Corean maineeseen jazz-yleisön keskuudessa. Levyn on kuvattu olevaan tyyliltään hard boppia, joka kurottautuu free jazzin suuntaan. Osa kappaleista on selvemmin melodisia ja toiset taas vapaamuotoisempia.


title: Now He Sings, Now He Sobs

text: Vuonna 1999 albumille myönnettiin Hall of Fame -Grammy-palkinto. 1980-luvun alussa Corea, Haynes ja Vitous tekivät kiertueen ja julkaisivat livelevyn nimeltä "Trio-music".


title: Agile

text: Agile voi tarkoittaa seuraavia:


title: Salaisuuksien talo

text: Salaisuuksien talo on vuonna 1994 ilmestynyt Hectorin albumi.


title: Salaisuuksien talo

text: Kaikki kappaleet kirjoittanut Hector, ellei toisin mainittu.


title: Bodhgaya

text: Bodhgaya (joskus myös Bodh Gaya) on Biharin osavaltiossa Intiassa sijaitseva kaupunki. Kaupungissa asui 30 857 ihmistä vuoden 2001 väestönlaskennan mukaan.


title: Bodhgaya

text: Bodhgaya on yksi buddhalaisten pyhimmistä paikoista, sillä Buddha Gautama saavutti siellä valaistumisen. Valaistumispaikalla sijaitsee Mahabodhi-temppeli, joka rakennettiin noin 2 500 vuotta sitten. Se on yksi tärkeimmistä kohteista buddhalaisilla pyhiinvaellusmatkoilla. Se kuuluu myös Unescon maailmanperintöluetteloon. Temppelin takana kasvaa pyhä bodhipuu. Samalla paikalla kasvaneen puun luona Buddha meditoi valaistuessaan.


title: Bodhgaya

text: Kaupungissa on runsaasti eri kansallisuuksien, muun muassa bhutanilaisten, kiinalaisten, japanilaisten, myanmarilaisten, nepalilaisten, sikkimiläisten, srilankalaisten, thaimaalaisten, tiibetiläisten ja vietnamilaisten rakentamia buddhalaisia temppeleitä ja luostareita, jotka antavat kaupungin ulkoasulle vaihtelevuutta noudattaessaan rakentajiensa rakennuskulttuuria.


title: Kultaiset lehdet

text: Kultaiset lehdet on Hectorin vuonna 1995 ilmestynyt albumi.


title: Kultaiset lehdet


title: Lynkkaus

text: Lynkkaus () tarkoittaa väkijoukon suorittamaa teloitusta. Termi on tullut tutuksi Yhdysvaltojen historiasta, jossa useissa tapauksissa lähinnä rikoksentekijöitä tai rikoksista epäiltyjä on lynkattu ilman oikeudenkäyntiä tai lievänä pidetyn tuomion jälkeen. Lynkkauksia tehtiin Yhdysvalloissa vielä 1930-luvulle asti ja siihen mennessä noin 5 000 ihmistä oli lynkattu. Myöhemmin lynkkausta käytettiin etnisen terrorin keinona.


title: Lynkkaus

text: Lynkkaus yhdistetään usein nimenomaan hirttämiseen, mutta myös muita vastaavissa tilanteissa käytettyjä surmaamistapoja kutsutaan lynkkaukseksi.


title: Lynkkaus

text: Sanalle "lynkata" on kaksi selitystä. Ensimmäisen mukaan sana on syntynyt, kun virginialainen maanviljelijä Charles Lynch (1736–1796) otti tehtäväkseen rangaista epäsosiaalisuudesta ja rikoksista epäiltyjä henkilöitä, minkä seurauksena hänen sukunimensä jäi tarkoittamaan roiston listimistä. Toisen selityksen mukaan Virginiassa asustanut kapteeni William Lynch perusti oman tuomioistuimensa ja alkoi antaa laittomia tuomioita. Englannin sana "lynch" ei itsessään ole tarkoittanut tappamista, vaan se juontuu muinaisenglannin sanasta "hlinc" ’harju, törmä’.


title: Mahabodhi-temppeli

text: Mahabodhi-temppeli on buddhalainen temppeli Bodhgayassa Intiassa, paikassa, jossa Buddhan uskotaan saavuttaneen valaistumisen. Temppeli on rakennettu noin 2 500 vuotta sitten. Temppelin vieressä kasvaa pyhä bodhipuu.


title: Mahabodhi-temppeli

text: Temppeli on yksi buddhalaisten pyhimmistä paikoista ja tärkeimpiä pyhiinvaelluskohteita. Unesco lisäsi temppelin maailmanperintöluetteloon vuonna 2002.


title: Eduard Dietl

text: Eduard Wohlrath Christian Dietl (s. 21. heinäkuuta 1890 Bad Aibling, Saksa – 23. kesäkuuta 1944 Steiermark, Itävalta) oli saksalainen sotilaskomentaja toisen maailmansodan aikana, arvoltaan kenraalieversti.


title: Eduard Dietl

text:
Dietl oli jo varhain kansallissosialismin kannattaja, kansallissosialistisen puolueen jäsen ja eräs Adolf Hitlerin lempikenraaleista. Dietl johti Saksan 3. vuoristodivisioonaa Norjan maihinnousun aikana 9.–10. huhtikuuta 1940. Norjan valloituksen jälkeen natsipropaganda nosti Dietlin julkisuuteen "Narvikin sankarina" ja hän oli ensimmäinen kenraali, jolle myönnettiin rautaristi tammenlehvillä, 19. kesäkuuta 1940. Dietl sai johtaakseen vuoristoarmeijakunta Norjan, joka toimi Suomen ja Norjan alueella itärintaman pohjoisimmassa osassa. Kesäkuussa 1942 armeijakunnan nimeksi muutettiin 20. vuoristoarmeija ().
Dietl toimi Suomessa armeijakuntansa esikunnassa Rovaniemellä. Hän oli Suomessa ollessaan varsin pidetty, Suomen ystäväksi mielletty saksalaisupseeri. Vaikka Dietl oli kotoisin Baijerista, häntä pidettiin usein itävaltalaisena, alppijääkäreiksi kutsuttujen 20. Vuoristoarmeijan itävaltalaisjoukkojen mukaan. Dietl oli innokas laskettelija ja rakennutti Rovaniemelle Ounasvaaran ensimmäisen pujottelurinteen vuonna 1943. Suomessa olo aikanaan hän oppi muutaman sanan suomeakin esimerkiksi ""ryssä matalaksi, onnea"".Linkomies (1970), s. 108. Dietl tuli hyvin toimeen suomalaisten upseerien ja virkamiesten kanssa, ja ystävystyi tärkeimpien yhdyshenkilöidensä yhteysesikunta Roin päällikön eversti Oiva Willamon ja Lapin läänin maaherra Kaarlo Hillilän kanssa.


title: Eduard Dietl

text: Huolimatta siitä, että Dietl oli vakaumuksellinen kansallissosialisti, omien sanojen mukaan ”hänelle ei tulisi mieleenkään ryhtyä tätä oppia Suomessa saarnaamaan”. Toisin kuin Saksalle, Dietl piti Suomelle demokratiaa sopivimpana yhteiskuntamuotona.


title: Eduard Dietl

text: Jatkosodan ratkaisutaistelujen aikaan kesäkuun 1944 puolivälissä Dietl kiersi tapaamassa Suomen poliittista ja sotilaallista johtoa. Saksan sodanjohdolle Dietl painotti Suomen tarvitsevan kaiken mahdollisen materiaaliavun. Osittain tätä tarkoitusta varten hän matkusti 17. kesäkuuta Saksaan, jossa 22. kesäkuuta keskusteli tilanteesta kahdenkeskisissä neuvotteluissa Adolf Hitlerin kanssa. Dietl kuoli lento-onnettomuudessa Salzburgin lähellä seuraavana päivänä, 23. kesäkuuta 1944.


title: Eduard Dietl

text: Dietlin seuraajaksi Jugoslaviasta komennettu Lothar Rendulic määräsi myöhemmin saksalaisjoukkojen vetäytymisvaiheessa loka–marraskuussa 1944 Lapin hävitettäväksi. Pohjois-Suomessa arveltiin yleisesti, ettei Dietl olisi voinut antaa samanlaista hävityskäskyä, ja lento-onnettomuutta arveltiin jopa järjestetyksi. Todellisuudessa Dietl oli allekirjoittanut vastaavanlaisen tuhoamisen sisältävän peräytymisvaiheen toimintasuunnitelman jo vuonna 1943.


title: Eduard Dietl

text: Yksi Dietlin kesäasetakki kunniamerkkeineen ja kenttälakkeineen jäi hänen Helsingin asuntoonsa ja on tänään Sotamuseossa.


title: Jailbreak

text: Jailbreak on Thin Lizzyn vuoden 1976 maaliskuussa julkaisema albumi, joka oli yhtyeen lopullinen kaupallinen läpimurto. Levyllä oleva ja myös singlenä julkaistu "The Boys Are Back in Town" on Thin Lizzyn suurin hitti maailmanlaajuisesti (Britannia 8. sija, USA 12. sija). Musiikillisesti albumi jatkoi "Fighting"-albumilla alkanutta tyyliä, jossa Scott Gorhamin ja Brian Robertsonin tuplakitaratyöskentely oli pääosassa Phil Lynottin lyriikoiden lisäksi. "The Boys Are Back In Town" -hitin lisäksi muita albumin tunnettuja kappaleita ovat nimikappale "Jailbreak" (Britanniassa 31. sija single-listalla), "Warriors" ja "Emerald".


title: Suomen III armeijakunta (jatkosota)

text: III armeijakunta oli jatkosodassa suomalainen sotilasyksikkö, joka vastasi rintamaosuudesta saksalaisen XXXVI armeijakunnan ja Rukajärvellä olleen Suomen 14. divisioonan välillä Kannakselle siirtymiseensä saakka vuonna 1944.


title: Suomen III armeijakunta (jatkosota)

text: Kannaksen taistelujen jälkeen Armeijakunnan esikunta johti Lapin sodan taisteluita lakkauttamiseensa saakka 28. marraskuuta 1944.


title: Suomen III armeijakunta (jatkosota)

text: Itärajalle keskittymässä oleva välirauhan ajan V armeijakunta (sodanajan III) sai 15. kesäkuuta 1941 Puolustusvoimain pääesikunnan käskyn, jolla armeijakunta alistettiin keskityskuljetusten päätyttyä Rovaniemellä olevalle Saksan Norjan armeijalle (), jonka esikunta oli oikeutettu antamaan armeijakunnalle käskyjä jo sitä ennen keskitystä varten ja toiminnasta sen jälkeen. Seuraavana päivänä saapui saksalaisten Suomessa olevien joukkojen esikuntapäällikkö, eversti Erich Buschenhagen Ouluun, silloin vielä rauhan ajan V armeijakunnan esikuntaan ja jätti operaatio-ohjeet kenraaliluutnantti Hjalmar Siilasvuolle. Kun V Armeijakunta edellisenä päivänä annetun Pääesikunnan käskyn perusteella oli alistettu AOK Norwegenille, ei johto- ja komennussuhteissa sinänsä ollut epäselvää.


title: Suomen III armeijakunta (jatkosota)

text: Operaatio-ohjeiden mukaan Pohjois-Suomessa olleiden saksalaisten joukkojen tarkoituksena oli sodan syttyessä hyökätä Petsamosta kohti Murmanskia ja Sallan kautta Kantalahteen. III armeijakunnan tehtäväksi tulisi suojata eteläistä painopistesuuntaa hyökkäämällä Ryhmä J:llä Kiestingin kautta Louheen sekä Ryhmä F:llä Uhtuan kautta Vienan Kemiin ja katkaista Murmanskin rata.


title: Suomen III armeijakunta (jatkosota)

text:
Vaikka armeijakunnan komentaja kenraalimajuri Hjalmar Siilasvuo sai AOK Norwegenin operaatio-ohjeet, hän siirsi ne toistaiseksi syrjään ja antoi 17. kesäkuuta armeijakuntansa puolikkaalle (6. divisioona erillistehtävässä) ryhmityskäskyn puolustusta varten. Saksalaiset aloittivat sotatoimet Neuvostoliittoa vastaan Karpaattien ja Jäämeren välisellä alueella 22. kesäkuuta 1941 (operaatio Barbarossa) ja III armeijakunnan komentaja antoi 24. kesäkuuta 1941 välittömässä sodanuhkatilanteessa armeijakunnalleen (pois lukien 6. divisioona) käskyn valmistautumisesta taistelutoimintaan. Samanaikaisesti puolustusvalmistelujen jatkamisen kanssa saivat pataljoonat tehtäväksi tiedustella hyökkäysvalmiusasemia. Armeijakunnan rajalle puolustusryhmitykseen keskitetyistä joukoista muodostettiin hyökkäystehtävän edellyttämiä ryhmiä, jolloin Kenraalimajuri Hjalmar Siilasvuon komennossa olevista joukoista muodostettiin kaksi hyökkäysryhmää seuraavasti"Katso myös: Pohjois-Suomi jatkosodan hyökkäysvaiheessa 1941".
Armeijakunnan hyökkäys alkoi 1. heinäkuuta 1941. Hyökkäys suoritettiin kahteen suuntaan Kiestingin kautta Louheen ja Uhtuan kautta Vienan Kemiin.


title: Suomen III armeijakunta (jatkosota)

text:
Ryhmä J:n lohkolla hyökkäys eteni hyvin, kuitenkin sen aikana Neuvostojoukkojen vastarinta vahvistui lisäjoukkojen rintamalle tullessa koko ajan. Ryhmän eteneminen pysähtyi 11. heinäkuuta Sohjananjoen Neuvostoliiton joukkojen puolustusasemien eteen, minne oli sijoitettu kaksi jalkaväkirykmenttiä.
AOK Norwegen oli todennut suomalaisten nopean etenemisen Sohjananjoen suunnalla ja lähettivät Sallasta SS-divisioona Nordin tukemaan hyökkäystä. Täydennysten saavuttua armeijakunta aloitti läpimurtohyökkäyksen Sohjananjoen yli 31. heinäkuuta. Läpimurto syntyi 3. elokuuta mennessä ja suomalais-saksalaiset joukot etenivät Sohjanaan ja Kiestinkiin 7. elokuuta. Ryhmä J muutettiin Divisioona J:ksi 14. elokuuta 1941 ja samalla sen komentajaksi määrättiin eversti Väinö Palojärvi.
Kiestingin valtauksen jälkeen hyökkäystä jatkettiin kohti Louhea. Neuvostoliiton 88. divisioona saapui alueelle Jalkaväkirykmentti 242:n avuksi ja neuvostojoukot saarsivat hyökänneet suomalais-saksalaiset joukot nk. Kiestingin mottiin.
Suomalaiset-saksalaiset joukot pääsivät ulos motista 2. syyskuuta mennessä, mutta joutuivat jättämään osan raskaasta kalustostaan mottiin. Motin seurauksena III Armeijakunta joutui keskeyttämään hyökkäyksensä 14 kilometrin päähän Kiestingistä.
Marraskuussa Divisioona J yritti uudelleen, mutta palasivat sen pysähdyttyä takaisin lähtöasemiin.


title: Suomen III armeijakunta (jatkosota)

text:
Ryhmä Fagernäsin hyökkäyskäsky annettiin 27. kesäkuuta 1941. Joukot siirtyivät hyökkäysvalmiusasemiin 30. kesäkuuta. Hyökkäys aloitettiin samanaikaisesti useasta kohdasta rajaa 1. heinäkuuta 1941.
Hyökkäys eteni aluksi helposti, sillä vastasi oli ainoastaan vähäisiä määriä lähinnä rajavartiostoihin kuuluvia joukkoja. Neljässä päivässä ryhmät etenivät noin 50 kilometriä. Teiden huonokuntoisuus ja paikoin lähes täydellinen puuttuminen vaikeutti huoltoa sekä raskaan kaluston etenemistä. Hyökkäys pysähtyi 9. heinäkuuta Vuonnisjoen linjalle varustettuihin Neuvostoliiton puolustusasemiin. Asemat saarrettiin ja tuhottiin seuraavien viiden päivän aikana. Taistelu kuitenkin nopean etenemisen olevan ohi ja siten nopean Uhtuan valloituksen mahdottomuuden.
Vuonnisenjoen jälkeen joukot etenivät 10 kilometrin päähän Uhtuasta, mihin hyökkäys lopullisesti pysähtyi.


title: Suomen III armeijakunta (jatkosota)

text: Etenemisen pysähdyttyä puna-armeijan vastarintaan III Armeijakunta ryhmittyi syyskuun lopulla puolustukseen Uhtuan länsipuolelle. Kiestingissä etenemistä yritettiin aina marraskuuhun, jolloin Nikolaus von Falkenhorstin määräyksellä 17.11. hyökkäys pysäytettiin. Divisioona J ryhmittyi puolustukseen alueen eteläosaan ja SS-divisioona Nord pohjoisosaan. Puolustettava alue rajoittui etelässä Tuoppajärveen ja saksalaisten pohjoispuolista erämaa-aluetta vartioitiin kenttävartioista. Tuoppajärvi toimi myös huoltoreittinä ja talvella myös saksalaisten lentokenttänä.


title: Suomen III armeijakunta (jatkosota)

text:
Talvi 1941–1942 jatkui rauhallisena aina maaliskuun lopulle 1942, jolloin Jelettijärven kenttävartiot joutuivat rajun hyökkäyksen kohteeksi. Huhtikuun lopulla Neuvostoliiton 26. armeija aloitti suurhyökkäyksen Kiestingin suomalais-saksalaista ryhmittymää vastaan 3 divisioonan ja 3 erillisen prikaatin voimin, joita tuki vielä erillinen panssariprikaati. Hyökkääjän tarkoituksena oli ensin nujertaa Sallan suunnalla heikosti taistelleet saksalaiset joukot.
Kuukauden kestänyt Kiestingin kelirikkotaistelu päättyi torjuntavoittoon. Sekä Divisioona J:n että SS-divisioona Nordin asemat pysyivät pääosin paikallaan koko taistelun ajan. Lisävoimia alueelle saatiin ulkopuolelta 6 pataljoonaa ja vastahyökkäyksin ajettiin suuria menetyksiä kokenut hyökkääjä takaisin omalle puolelleen.
Kesällä 1942 rintamavastuu Kiestingissä siirtyi saksalaisille ja III armeijakunnan komentopaikka siirrettiin Ämmänsaareen Ruukin kasarmille.


title: Suomen III armeijakunta (jatkosota)

text:
"Katso myös: Kannaksen suurhyökkäys 1944"
Sodan loppuvaiheessa 1944 armeijakunta palveli Karjalankannaksella ilman saksalaisia osastoja.


title: Suomen III armeijakunta (jatkosota)

text: III Armeijakunnan joukot siirrettiin Kannakselta Ouluun, mistä joukot aloittivat viimeisenä ponnistuksenaan saksalaisten karkottamisen Lapista. Armeijakunta lakkautettiin 28. marraskuuta 1944.


title: Eri Klas

text: Eri Klas (7. kesäkuuta 1939 Tallinna – 26. helmikuuta 2016) oli virolainen kapellimestari.


title: Eri Klas

text: Eri Klasin äiti oli pianisti ja opettaja Anna Klas. Klas opiskeli Tallinnan konservatoriossa Gustav Ernesaksin oppilaana sekä vuodet 1964–1967 Leningradin konservatoriossa Nikolai Rabinovitšin johdolla.Lisäksi hän toimi orkesteri- ja oopperakapellimestarina yli 40 maassa ja johti merkittävimpiä sinfoniaorkestereita. Suomen Kansallisoopperassa Eri Klas vieraili kapellimestarina vuodesta 1983. Klas teki monia levytyksiä, muun muassa Arvo Pärtin musiikista.


title: Eri Klas

text: Vuosina 1966–1968 Eri Klas oli naimisissa oopperalaulaja ja näyttelijä Nieves Lepan kanssa. Avioliitosta on tytär Diana Klas (syntynyt 1967), josta tuli näyttelijä. Eri Klas oli 20 vuotta naimisissa näyttelijä ja tanssija Ülle Ullan (syntynyt 1934) kanssa. Eri Klas oli vuodesta 1992 naimisissa pianisti ja liikkeenharjoittaja Ariel Klasin kanssa, jolla on edellisestä avioliitosta tyttäret Angelika Klas-Fagerlund (syntynyt 1974) ja Marion Melnik (syntynyt 1982). Molemmat ovat suomalaisia oopperalaulajia.


title: Foxtrot

text: Foxtrot eli fokstrotti (suomen kielessä usein "foksi") on paritanssi, joka esiteltiin ensi kertaa Yhdysvalloissa vuonna 1914. Isoon-Britanniaan tanssi tuli juuri ennen ensimmäistä maailmansotaa, ja siitä kehkeytyi muotitanssi. Se on tätä nykyä yleisin seuratanssi ja myös kilpalaji vakiotansseissa. Foxtrotia tanssitaan tavallisimmin tasajakoiseen musiikkiin, sitä varten sävellettyihin foxtrot-kappaleisiin. Myös beatmusiikki tanssitaan usein foksina, ja uusista suomalaisista iskelmistä iso osa on beatmusiikkia. Foxtrotia tanssitaan suomalaisilla tanssilavoilla myös cha cha-, bossanova-, jive-, slovari-, trioli-, bolero- ja tango-musiikkeihin.


title: Foxtrot

text: Suositun legendan mukaan Harry Fox keksi foxtrotin nähdessään hölkkäävän ketun puiston reunassa Meadowbrookissa. Harry matki ketun ravia ("trot", suom. ravi) ja keksi "foxtrot"-tanssin.


title: Foxtrot

text: Perusaskel hidas–hidas–nop–nop:


title: Foxtrot

text: Mies ottaa ensimmäisen askeleen vasemmalla jalalla. Kokeneet tanssijat muuntelevat askelia mielensä mukaan, nainen seuraa miehen vientiä, joka voi tulkita musiikkia ottamalla useampia hitaita tai nopeita askelia ja muuten rytmiikkaa muuttamalla. Peruskuvioita ovat neljänneskäännös, oikea käännös ja vasen käännös. Foksi tanssitaan suljetussa tanssiotteessa: Miehen oikea kämmen on naisen selässä, lapaluiden seudulla, miehen vasen käsi naisen oikeassa kädessä ja naisen vasen käsi miehen oikealla olkapäällä tai käsivarrella.


title: Foxtrot

text: Musiikkia tulkitaan esimerkiksi liikenopeudella, vartalonkäytöllä ja joustolla ("bounce"). Ilmeet ja eleet vaikuttavat tanssin kokonaiskuvaan ja tunnelmaan.


title: Foxtrot

text: Seuraavat kappaleet sopivat myös kilpatanssikappaleiksi, eli niiden tempo on noin 30 tahtia, eli 120 iskua, minuutissa:


title: Foxtrot

text: Kilpafoxi on enimmäkseen Suomessa harrastettu joukkuelaji. Kilpatanssissa noudatetaan Suomen tanssiurheiluliiton sääntöjä, joissa on määritelty erikseen eri taitoluokissa sallitut kuviot.


title: Imukuppi

text: Imukuppi on laite, joka tarttuu tasaisiin pintoihin alipaineen avulla. Imukupit valmistetaan useimmiten kumista.


title: Imukuppi

text: Kun imukuppi on painettu tasaiseen pintaan, ilmanpaine kupin sisällä laskee. Korkeampi ilmanpaine kupin ulkopuolella pakottaa sen pysymään kiinni pinnassa. Esimerkiksi joystickien pohjissa käytetään imukuppeja ohjainten pöytään kiinnittämistä varten.


title: Imukuppi

text: Imukuppeja käytettiin ensimmäisen kerran 300 eaa. Ne valmistettiin kurpitsasta. Niitä käytettiin pahan veren imemiseen pois sairaista ihmisistä. Hippokrateen uskotaan kehittäneen tämän menetelmän.


title: Panssarikrenatööridivisioona Großdeutschland

text: Grossdeutschland () divisioona (alun perin jalkaväkirykmentti) oli kansallissosialistisen Saksan armeijan () valioyksikkö toisessa maailmansodassa. Divisioona oli koko Wehrmachtin parhaiten varusteltu sotilasyksikkö, joka varustettiin kaikkia muita, myös Waffen-SS-, yksiköitä ennen. Divisioona palveli Ranskan ja Alankomaiden operaatioissa 1940 ja erityisesti itärintamalla. Yksikkö tuhoutui Pillaun lähellä toukokuussa 1945.


title: Seitsemän kuolemansyntiä (sketsisarja)

text: Seitsemän kuolemansyntiä on vuonna 1988 valmistunut Yleisradion tuottama sketsiviihdesarja. Se oli ensimmäinen Lapinlahden Linnut -yhtyeen jäsenien tekemistä sketsiviihdesarjoista. Sarjaan sisältyi näyteltyjä sketsejä ja musiikkiesityksiä.


title: Seitsemän kuolemansyntiä (sketsisarja)

text: 7-osainen sarja esitettiin ensimmäisen kerran loka-marraskuussa 1988. Uusintana sarja nähtiin keväällä 2003. Sarjan kaksi jaksoa esitettiin uusintana Yle Teemalla maaliskuussa 2013.


title: Seitsemän kuolemansyntiä (sketsisarja)

text: Lapinlahden Linnut tekivät myöhemmin vielä Yleisradion kanssa sketsisarjat "Maailman kahdeksan ihmettä" (1990), "Kuudesti laukeava" (1992) ja "Muuttuuko ihminen" (2006).


title: Seitsemän kuolemansyntiä (sketsisarja)

text: Kolme miestä nousee esiin ja oikeanpuoleinen sanoo: "Ehtoota. Me ollan Johanssoni pojat". Keskimmäinen jatkaa: "Joo. Me ollaan tässä funteerattu sellasta asiaa, et..." Sen jälkeen keskimmäinen kertoo mitä he ovat "funteeraneet". Oikeanpuoleinen sanoo: "Sano sääki Hemmo jottai" tarkoittaen tällä ryhmän miestä, joka ei aikaisemmin ole sanonut sanaakaan. Tämä ei kuitenkaan sano mitään. Keskimmäinen päättää sketsin sanomalla: "Tätä me ollan Turussa funteerattu niin perkeleesti ja tasaseen." Sketsin juoni säilyy jaksosta toiseen samana. Jokainen jakso alkaa Johanssonin pojat -sketsillä. Kahdessa viimeisessä sketsissä Hemmo sanoo "Heko Heko" ja "En sano".


title: Seitsemän kuolemansyntiä (sketsisarja)

text: Markku Toikan esittämä Mauno hekottelee itsekseen kameran edessä ja kertoo suunnittelevansa jotain enemmän tai vähemmän hupaisaa piilokameravitsiä. Osissa jäynissään Mauno yrittää myös puuttua piilokamerallaan yhteiskunnan epäkohtiin laihoin tuloksin.


title: Seitsemän kuolemansyntiä (sketsisarja)

text: Parodioita Yleisradion televisiossa esitetyistä" Tietoiskuista".


title: Seitsemän kuolemansyntiä (sketsisarja)

text: Asuntopulaan esitellään erilaisia "yksiöitä", jotka oli rakennettu esimerkiksi pesukonerumpuun, koirankoppiin ja ulkohuussiin. Sketsien suunnittelemisen taustalla oli Pääkaupunkiseudulla vallitseva asuntojen saatavuus.


title: Seitsemän kuolemansyntiä (sketsisarja)

text: Sketsissä esitellään suomalaisia paikkakuntia. Samalla irvaillaan paikkakuntaan tai alueeseen liittyvillä stereotypioilla.


title: Seitsemän kuolemansyntiä (sketsisarja)

text: Erilaisia tansseja, joissa yleensä irvaillaan jotain tunnettua tanssijaa.


title: Seitsemän kuolemansyntiä (sketsisarja)

text: "Satunnainen matkailija" matkustaa ympäri maailmaa kuvaten samalla jonkinlaista dokumenttia eri puolilla maailmaa Eiffel-tornista Amazonille, vaikka mies ilmiselvästi reissasi säälittävästi koti-Suomen maisemissa. Sketsin lopussa useimmiten matkailija parkuu, että hän joi kaikki rahat Helsinki-Vantaan lentoaseman baarissa. Sketsi on parodiaa Yleisradion Juhani Mäkelän matkaohjelmista. Mäkelä tosin itse suuttui sketseistä.


title: Seitsemän kuolemansyntiä (sketsisarja)

text: Heikki Salomaa kertoo miten joku asia on "yhtä hassäkkää". Salomaan mukaan aiheessa on lukuisia ongelmia, mutta joku niistä on "ongelmistasi pienin" kunhan vain menettelet tietyllä tavalla. Sketsit perustuvat Tampax-tamponin tv-mainokseen.


title: Seitsemän kuolemansyntiä (sketsisarja)

text: Erilaisia älyvapaita tiedotuksia, julistuksia ja komentoja Suomen kansalle, jotka nämä hyväksyvät hurraten tai alistuen.


title: Seitsemän kuolemansyntiä (sketsisarja)

text: Seksistudiosketseissä Mikko Kivinen esittää studioisäntää, jossa on vieras, joka kertoo jostain seksiin tai seksuaalisuuteen liittyvästä ongelmasta, jonka jälkeen Kivinen ja studioyleisö alkavat pilkata vierasta. Kaikkien sketsien idea on sama.


title: Seitsemän kuolemansyntiä (sketsisarja)

text: Jokaisen osan alussa "Moni Matti ja Maija päällä maan" -laulu ja lopussa "Hip Hop" -laulu. Muut musiikkiesitykset on merkitty "kursivoidulla" tekstillä.


title: Seitsemän kuolemansyntiä (sketsisarja)

text: Sarjan nimi viittaa joka jaksossa esitettyyn "tarinaan", johon liittyi yksi kuolemansynneistä. Timo Erängön esittämä kertoja Dr. Josef W.Krâzow, kertoo tarinan kulkua.


title: Seitsemän kuolemansyntiä (sketsisarja)

text: Osa 1


title: Seitsemän kuolemansyntiä (sketsisarja)

text: Osa 2


title: Seitsemän kuolemansyntiä (sketsisarja)

text: Osa 3


title: Seitsemän kuolemansyntiä (sketsisarja)

text: Osa 4


title: Seitsemän kuolemansyntiä (sketsisarja)

text: Osa 5


title: Seitsemän kuolemansyntiä (sketsisarja)

text: Osa 6


title: Seitsemän kuolemansyntiä (sketsisarja)

text: Osa 7


title: Seitsemän kuolemansyntiä (sketsisarja)

text: "Lainausmerkeissä" olevat musiikkiesitykset on esitetty ainoastaan televisiosarjassa.


title: Seitsemän kuolemansyntiä (sketsisarja)

text: Joka osan alussa "Moni Matti ja Maija päällä maan" alkulauluna, ja "Hip Hop" loppulauluna.


title: Seitsemän kuolemansyntiä (sketsisarja)

text: Yle Tallennemyynti julkaisi vuonna 1990 sarjan kirjastotallenteena.


title: Seitsemän kuolemansyntiä (sketsisarja)

text: Pan Vision julkaisi sarjan DVD:nä elokuussa 2006. DVD sisältää alkuperäisten jaksojen lisäksi ohjelman "Seven Deadly Sins", joka osallistui Montreux’n Kultainen ruusu-kilpailuun vuonna 1989 sekä Tarrant-on-TV -ohjelman vuodelta 1989, jossa Chris Tarrant kommentoi eurooppalaisia viihdeohjelmia.


title: Seitsemän kuolemansyntiä (sketsisarja)

text: Sarja löytyy myös -keräilyboksista.


title: Houston Laukko

text: Houston Laukko (27. maaliskuuta 1988 – 6. elokuuta 2012 ) oli eräs Suomen tunnetuimmista ravihevosista. Houston Laukon isä Choctaw Brave puolestaan oli eräs Suomen kuuluisimpia siitosoreja. Houston Laukon emänisä Express Pride polveutuu eräästä maailman kuuluisimmasta ravurista Nevele Pridesta. Hevosen kasvattaja on vesilahtelainen Juhani Lagerstam.


title: Houston Laukko

text: Kilpailu-urallaan Houston Laukko oli Laukon Nmky -nimisen suuren omistajaryhmän omistuksessa. Hevonen siirtyi siitokseen Laukon kartanoon vuonna 1997 ja sen suurin ikäluokka 72 hevosta syntyi 2003. Houston Laukon viimeinen ikäluokka syntyi vuonna 2007. Houston Laukon jälkeläisistä yli 100 000 euroa ovat ansainneet Kriterium-voittaja Hot Looking, Even Steven ja Bart Hip. Even Steven on jälkeläisistä nopein, sen autolähtöennätys on 12,0.


title: Houston Laukko

text: Houston Laukko lopetettiin elokuussa 2012 vatsaan levinneen kasvaimen takia.


title: Houston Laukko

text: Houston Laukko voitti Suomessa Derbyn, Suur-Hollola-ajon ja Suomen mestaruusajon. Ruotsissa ori voitti muun muassa Åby Stora Prisin, Hugo Åbergs Memorialin ja Kultadivisioonan finaalin, Ranskassa Grand Criterium de Vitessen, Grand Prix du Sud-Oustin, Prix de Cote d´Azurin ja Prix de Chateadun, Italiassa Premio Costa Azurran ja Saksassa Grosser Preis von Bildin. Euroopan mestaruuden ori voitti 1995 toistaiseksi ainoana suomalaissyntyisenä hevosena. Kaikkiaan Houston Laukko starttasi 103 kisaan, joista saavutti 33 voittoa, 20 kakkostilaa ja 12 kolmostilaa.


title: Hurghada

text:
Hurghada () on Punaisenmeren länsirannalla Egyptissä sijaitseva kaupunki, jossa on noin 160 000 asukasta. Kaupunki perustettiin 1900-luvun alussa, ja se alkoi laajentua pienestä kalastajakylästä lomakohteeksi 1980-luvulla, kun eurooppalaiset, amerikkalaiset ja arabisijoittajat ottivat sen sijoituskohteekseen.
Hurghadan pääelinkeino on nykyään matkailu. Kaupunki houkuttelee etenkin vesiurheilun harrastajia; tarjolla on hyviä mahdollisuuksia muun muassa sukelluksen, purjelautailun tai purjehduksen harrastamiseen.


title: Hurghada

text: Monet matkailijat tulevat seudulle Hurghadan lentoaseman kautta.


title: Buell

text: Buell on Erik Buellin tunnetuksi tekemä moottoripyörämerkki, jonka moottori perustuu Harley-Davidsonin V2 Sportster -moottoriin.


title: Buell

text: Esittelyvuosi, Malli, Valmistusvuodet, ValmistusmääräErik Buell aloitti vuonna 1979 insinöörinä Harley-Davidson Inc:in tehtaalla vastuualueenaan muun muassa rungot. Samaan aikaan hän ajoi kilpaa moottoripyörällä. Ensimmäisen Buell-moottoripyörän "Erik Buell" suunnitteli ja rakensi itse kilparadalle vuonna 1983. Malli "RW750" osallistui AMA (American Motorcycle Association) Formula One Roadracing sarjaan. Moottorina oli Barton Motors Ltd:n valmistama kaksitahtinen nelisylinterinen (neliössä - "square four"). Pyörä saavutti 178 Mph nopeuden. Vuonna 1984 valmistui myyntiin yksi prototyyppi, jonka American Machinist Racing osti. Näihin aikoihin hän lopetti työskentelyn Harley-Davidsonilla ja perusti Buell Motorcompanyn. Vuonna 1985 AMA päätti lopettaa 750 Formula -sarjan.


title: Buell

text: Erik Buell aikoi mennä takaisin Harley-Davidsonille töihin ja alkoi rakentaa kilpapyörää perustuen XR-1000 Sportster -moottoriin. Silloin myös Harley-Davidsonilta otettiin häneen yhteyttä ja pyydettiin rakentamaan "90-luvun sporttipyörä" näyttelyihin. Pyörä esiteltiin 1985 ja oli prototyyppinä Buell RR1000 "Battletwin" -mallille. Pyörä kiersi Amerikkaa ja sai hyvät arvostelut lehdistöltä.


title: Buell

text: Sitten Erik Buell puolestaan kääntyi Harley-Davidson tehtaan puoleen. Tarkoituksena oli suunnitella ja rakentaa kilpamoottoripyörä joka täytti sen ajan katuvaatimukset. Hän sai vuonna 1988 ostettua velaksi viimeiset 48 kpl Sportster XR-1000 moottoria tehtaalta ja kaksi jälleenmyyjiltä. Buell RR1000 "Battletwin" esiteltiin siis 1985 ja tuotanto tapahtui vuosina 1987-88. Kaikkiaan 50 kappaletta valmistui, joista suurin osa on lähes ajamattomina keräilijöiden hallussa ja vain muutamalla on kilpailtu radoilla Euroopassa, Aasiassa ja Amerikassa. Tässä pyörässä oli kevyt, mutta hyvin jäykkä runko moottorin ollessa osa runkokonstruktiota vaikkakin kumiripustuksilla varustettuna. Muuta erikoista rungossa oli, että takasvingin iskunvaimennin oli pitkittäin moottorin alla (toimii vetosuuntaan), myös pakoputki sijoitettu keskelle pyörää moottorin alle.


title: Buell

text: Kun viimeisetkin XR-1000-moottorit oli käytetty, näki Buell Sportster 1200 Evolution moottorin mahdollisuudet. Tällä koneella rakennettiin malli Battlewin RR1200, joita valmistettiin vuosina 1988-1990 kaikkiaan 65 kappaletta. Näissä malleissa oli "streamliner"-kokokate.


title: Buell

text: Vuonna 1989 esiteltiin kaksipaikkainen Westwind RS1200 "Westwind" hieman riisutummalla katteella ja vuonna 1990 RS1200/5 5-lovisella vaihdelaatikolla varustettu malli jolloin runkoon tehtiin muutoksia. Erik Buell teki myös yhteistyötä HOG (Harley Owners Group) kanssa. Tuloksena oli "Lucifer's Hammer II" -kilpapyörä, joka on Erik Buellin uudelleen konstruoima ja rakentama.


title: Buell

text: Seuraavana vuorossa oli vuonna 1991 yksipaikkainen RSS1200 "Westwind", näitä tehtiin vain 40 kappaletta maalis-elokuun aikana. Eri RS mallien valmistus jatkui aina vuoteen 1993 asti. Nämä pyörät ovat ensimmäisiä sarjavalmisteisia katumoottoripyöriä joissa on "Upside down"-keula, teräspunosjarruletkut ja 6-mäntäiset jarrupuristimet.


title: Buell

text: Helmikuussa 1994 tapahtui suuria muutoksia, kun Harley-Davidson Motorcompany osti 49 prosenttia Buellin osakekannasta. "Thunderbolt S2" -malli esiteltiin vuonna 1994 ja vuotta myöhemmin ST2 Sport Touring -versio. Ensimmäinen "Street Fighter" näki päivänvalon 1996 "S1 Lightning" -nimisenä. Alan lehdistössä kyseistä mallia kutsuttiin nimellä "Hooligan Motorcycle". Ensimmäiset ruiskumallit "X1 Lightning" otettiin valikoimaan vuodesta 1999 alkaen.


title: Buell

text: Vuonna 1998 Harley-Davidson Motorcompany osti lisää 49% Buellin osakekannasta, omistaen nyt 98% yhtiöstä. Erik Buell jää yhtiön suunnittelupuolen johtoon omistaen edelleen 2% luomastaan moottoripyörämerkistä. Uutuutena vuonna 2000 markkinoille tuli "Blast" 500cc yksisylinterinen malli. Siinä on yksinkertaistetusti Sportster-koneesta otettu takimmainen sylinteri pois. Blastia käytettiin koealustana uudelle Buell-moottorille.


title: Buell

text: Seuraava radikaali ja edistyksellinen muutos tuli vuonna 2001. Erikoista vuosimallista 2002 eteenpäin Buelleissa on polttoainetankki joka on rakennettu rungon sisään, takasvingissä sijaitseva öljysäiliö. Pyörässä on myös kilpapyöristä poikkeavasti hihnaveto ja putkisto on sijoitettu suoraan kuljettajan alapuolelle. Jarrulevy on sijoitettu poikkeavasti vanteen ulkokehälle. 2003 Buell esitteli täysin uudistetun moottorin.


title: Buell

text: Lokakuussa 2009 Harley-Davidson ilmoitti että se lopettaa Buellin valmistuksen ja yhtiö lakkautetaan. Harley-Davidson keskittyy tästä edes vain Harley-Davidsonien valmistukseen ja kehittämiseen. Harley-Davidson kuitenkin lupasi että Buellien huolto ja varaosien saanti säilyy normaalina.


title: Lisa Batiašvili

text: Lisa Batiašvili (; s. 1979 Tbilisi, Georgian SNT, Neuvostoliitto) on georgialainen viulisti.


title: Lisa Batiašvili

text: Lisa Batiašvili on opiskellut Ana Chumachenkon johdolla Münchenissä ja Mark Lubotskin oppilaana Hampurin musiikkikorkeakoulussa. Hän sijoittui toiseksi Sibelius-viulukilpailuissa vuonna 1995. Batiašvili on sittemmin konsertoinut aktiivisesti muun muassa Euroopassa ja Pohjois-Amerikassa. Hän on naimisissa ranskalaisen oboistin François Leleux’n kanssa ja asuu Münchenissä. Hän soittaa Nippon-musiikkisäätiön omistamalla vuoden 1709 Engleman-Stradivariuksella. Batiašvili muutti 2000-luvulla etunimensä Elisabeth taiteilijanimensä mukaan Lisaksi.


title: Lisa Batiašvili

text: Batiašvili sai vuonna 2003 Schleswig-Holstein-musiikkijuhlien Leonard Bernstein -palkinnon. Hänet tunnetaan myös kamarimuusikkona, joka on esiintynyt tunnetuilla festivaaleilla muun muassa Edinburghissa, Kuhmossa, Marlborossa ja Tanglewoodissa. Batiašvili soittaa myös nykymusiikkia. Elokuussa 2006 hän kantaesitti Magnus Lindbergin hänelle säveltämän viulukonserton New Yorkissa Mostly Mozart -festivaalilla. Batiašvili levyttää yksinoikeudella Sony BMG Masterworks -levy-yhtiölle.


title: Rhône

text:
__notoc__
Rhône (, paikallisesti Valais’ssa tai , , retorom. "Rodan") on joki Ranskassa ja Sveitsissä. Sillä on pituutta 812 km, josta 231 km on Sveitsin ja 581 km Ranskan puolella. Rhône on koko Välimeren alueen merkittävin joki Niilin jälkeen. Rhônen varrella sijaitsevista kaupungeista huomattavimmat ovat Sion, Geneve, Lyon, Valence, Avignon ja Arles.


title: Rhône

text: Rotten saa alkunsa Sveitsistä, Rhônen jäätiköltä, ja laskee Valais’n kantonin läpi Genevenjärveen, josta joki jatkaa Geneven kaupungista Ranskaan. Rhônen sivujokia Sveitsin alueella ovat muun muassa Massa, Saltina, Vispa, Lonza, Dala, Navisence, Borgne, Drance, Trient, Arve sekä Saônen sivujoki Doubs. Rhônen pituus Sveitsin alueella on yhteensä 264 km, josta 73 km on Genevejärveä.


title: Rhône

text: Ranskassa Rhône virtaa Rhône-Alpesin alueen läpi ja Provence-Alpes-Côte d’Azurin alueen länsirajaa pitkin, ja laskee lopulta Välimereen Camarguen suiston kautta. Rhône on yksi Ranskan pisimmistä joista.


title: Muirheadin epäyhtälö

text: Matematiikassa Muirheadin epäyhtälö yleistää aritmeettisen ja geometrisen keskiarvon välisen epäyhtälön. Sen mukaan jos reaaliluvuille


title: Muirheadin epäyhtälö

text: on voimassa


title: Muirheadin epäyhtälö

text: niin tällöin


title: Muirheadin epäyhtälö

text: Proschan ja Seutherman ovat yleistäneet Muirheadin epäyhtälön muotoon


title: Muirheadin epäyhtälö

text: missä "f" on logaritmisesti konveksi funktio "x":n suhteen.


title: Fagosytoosi

text: Fagosytoosi eli solusyönti on alempien eliöiden menetelmä ottaa ravintoa sisäänsä – ylemmillä eliöillä menetelmä toimii tiettyjen immuunijärjestelmän solujen mekanismina tuhota vieraita kappaleita, kuten bakteereja, tomuja tai pigmenttejä. Bakteerien fagosytoiminen eli fagosyyttien (syöjäsolujen) sisälle ottaminen perustuu bakteerien pintaan kiinnittyneisiin vasta-ainemolekyyleihin, joiden vakioisen Fc-osan fagosyytin solukalvon reseptorit tunnistavat. Tapahtumaa nimitetään myös opsonisaatioksi. Ääritapauksessa fagosytoosi mahdollistaa erittäin suurten rakenteiden, kuten kokonaisten bakteeri- tai hiivasolujen, sisäänoton immuunijärjestelmän makrofagisoluihin.


title: Fagosytoosi

text: Elimistössä on kahdenlaisia syöjäsoluja. Neutrofiilit eli neutrofiiliset granulosyytit ehtivät nopeimmin infektioalueelle ja aloittavat mikrobien fagosytoosin. Monosyytit kypsyvät makrofageiksi siirryttyään kudoksiin. Makrofagit ovat suuria syöjäsoluja, joilla on tärkeä asema erityisesti pitkäaikaisissa infektioissa.


title: Fagosytoosi

text: Fagosytoosi-ilmiön havaitsi venäläinen eläintieteilijä Ilja Metšnikov, joka kehitti siitä laajan biologian teorian.


title: Berezina

text: Berezina, Beresina tai Bjarezina (, ) on Valko-Venäjän keskiosien läpi virtaava, 561 kilometriä pitkä Dneprin sivujoki. Joen valuma-alue kattaa 24 500 km².


title: Berezina

text: Berezina on navigoitava Barysausta alavirtaan ja merkittävä kuljetusväylä. Esimerkiksi puutavaraa siiretään jokea pitkin. Berezina ja sen Bobr-sivujoki sopivat myös vesiretkeilyyn esimerkiksi meloen.


title: Berezina

text:
Joen yläjuoksulla sijaitseva Bjarezinan biosfäärialue on yksi Valko-Venäjän tärkeimmistä ympäristönsuojelualueista.Näiden lisäksi joen pääuoman yli pääsee ainakin parista kohtaa lossiyhteydellä.
Joen koko valuma-alueen piirissä asuu merkittävä osa Valko-Venäjän väestöstä. Esimerkiksi maan pääkaupunki Minsk sijaitsee joen valuma-alueella, koska Berezinan sivuhaara Svislatš () virtaa kaupungin läpi.


title: Berezina

text: Joki tunnetaan Napoleonin sotajoukkojen siellä venäläisille kärsimistä raskaista tappioista niiden perääntyessä Moskovasta vuonna 1812.


title: Berezina

text: Berezinasta on kanavayhteys Itämeren valuma-alueelle Väinäjoen vesistöön.


title: Uhrilampaat

text: Uhrilampaat () on vuonna 1991 ensi-iltansa saanut Jonathan Demmen ohjaama jännityselokuva, joka perustuu Thomas Harrisin samannimiseen romaaniin. Elokuvan pääosia näyttelevät Jodie Foster ja Anthony Hopkins. Se voitti kaikki viisi tärkeintä Oscar-palkintoa.


title: Uhrilampaat

text: "Uhrilampaiden" menestys niin lippuluukuilla kuin Oscar-jaossakin avasi tien monille valkokankaan sarjamurhaajatarinoille, jotka leimasivatkin jännityselokuvien kuvastoa pitkin 1990-lukua. Sittemmin sarjamurhatematiikka on paljolti siirtynyt television rikosviihteeseen.


title: Uhrilampaat

text: FBI:n käytöstieteen laitoksella työskentelevä Jack Crawford (Scott Glenn) ottaa FBI:n akatemiassa Quanticossa Virginiassa sivuun Clarice Starlingin (Jodie Foster) kesken koulutuksen. Crawford antaa nuorelle naiselle tehtäväksi haastatella vangittua Hannibal Lecteriä (Anthony Hopkins), entistä psykiatria ja kannibalistista sarjamurhaajaa, uskoen, että Lecterin näkemys voisi olla avuksi ”Buffalo Bill” -nimisen sarjamurhaajan (Ted Levine) kiinni saamiseksi. Buffalo Billin tuntomerkkeihin kuuluu se, että tapettuaan sieppaamansa naiset hän nylkee heidän ruumiinsa. Starling matkustaa Baltimoreen mielisairaille vangeille tarkoitettuun laitokseen, jossa tohtori Frederick Chilton (Anthony Heald) vie hänet Lecterin sellin luo. Ensi alkuun miellyttävä ja kohtelias Lecter turhautuu Starlingin yrityksiin ”analysoida” häntä ja torjuu tämän. Yksi vangeista heittää Starlingin tehdessä lähtöä tämän kasvoille kädelleen onanoimaansa siemennestettä. Lecteristä moinen epäkohteliaisuus on ”sanoinkuvaamattoman rumaa”. Lecter kutsuukin Starlingin takaisin ja käskee tätä etsimään yhden hänen vanhoista potilaistaan. Vihje johtaa Starlingin erääseen varastoon, josta hän löytää irtileikatun miehen pään. Hän palaa Lecterin luo, joka kertoo hänelle miehellä olevan yhteys Buffalo Billiin. Vaikka Lecter kieltää tappaneensa miehen, hän tarjoaa profiilia Buffalo Billistä vastineeksi siitä, että hänet siirretään pois inhoamansa Chiltonin luota.


title: Uhrilampaat

text: Buffalo Billin siepattua erään Yhdysvaltain senaattorin tyttären (Brooke Smith), Crawford antaa Starlingille valtuudet tarjota Lecterille valesopimusta. Valesopimus tarjoaa Lecterille mahdollisuutta vaihtaa vankilaa, jos hän antaa FBI:lle tietoa, jonka avulla Buffalo Bill vangitaan ja panttivanki pelastetaan. Sen sijaan Lecter aloittaa Starlingin kanssa quid pro quo -vaihtokaupan: hän tarjoaa kattavia vihjeitä ja näkemyksiä Buffalo Billistä vastineeksi siitä, että Starling puolestaan kertoo hänelle omasta lapsuudestaan. Starlingin esimiehet ovat varta vasten varoittaneet häntä antamasta Lecterille mitään tietoja itsestään. Chilton nauhoittaa keskustelun salaa ja paljastaa Starlingin sopimuksen huijaukseksi. Sitten hän tarjoaa Lecterille omaa sopimustaan, jonka mukaan hän vie Lecterin toiseen vankilaan vastineeksi Buffalo Billiä koskevista tiedoista. Lecter suostuu, ja hänet lennätetään Memphisiin, jossa hän paljastaa valtion agenteille henkilökohtaista tietoa sarjamurhaajasta. Kun ihmisjahti lähtee käyntiin, Starling vierailee Lecterin luona tämän erityissellissä tennesseeläisessä oikeustalossa. Hän vaatii Lecteriä selittämään hänelle erään purkamansa nimen, jonka Lecter hänelle aiemmin antoi (”Louis Friend”, joka on anagrammi sanasta ”iron sulfide” eli ”rautasulfidi”, joka tunnetaan myös katinkultana). Starling pyytää saada kuulla totuuden uskoen, että Lecter on valehdellut hänelle kaikessa, mutta Lecter kieltäytyy ja pakottaa hänet kertomaan traumaattisesta lapsuudestaan. Starling kertoo Lecterille, miten hänestä tuli orpo, joka sijoitettiin erään sukulaisen maatilalle, ja sen, miten hän löysi tilalta lampaiden teurastamon ja yritti turhaan pelastaa yhden lampaista. Lecter antaa Starlingille Buffalo Billin asiakirjakansion, kun Chilton saapuu paikalle poliisien kanssa keskeyttäen heidän keskustelunsa. Poliisit saattavat Starlingin ulos rakennuksesta. Myöhemmin samana iltana Lecter tappaa kaksi vartijaa, pakenee sellistään ja katoaa.


title: Uhrilampaat

text: Starling analysoi Lecterin kansioon kirjoittamat sivuhuomautukset ja tajuaa, että Buffalo Billin ensimmäinen uhri tunsi tämän henkilökohtaisesti ennen kuin joutui tapetuksi. Starling matkustaa uhrin kotikaupunkiin, saa selville, että Buffalo Bill oli räätäli, ja löytää pukuja ja pukukaavoja, jotka ovat identtiset uhreista irrotettujen ihopalojen kanssa. Hän soittaa Crawfordille kertoakseen, että Buffalo Bill yrittää tehdä ”naisen pukua” oikeasta ihosta, mutta Crawford on jo matkalla tekemään pidätystä. Hän on tehnyt ristiviitteitä Lecterin huomautusten ja erään sairaalan arkistojen pohjalta ja saanut tietoonsa miehen nimeltä Jame Gumb, joka oli kerran hakenut kyseiseen sairaalaan sukupuolenvaihdosleikkaukseen. Starling jatkaa Buffalo Billin ensimmäisen uhrin ystävien haastattelemista samalla, kun Crawford johtaa FBI:n taktisen iskuryhmän Gumbin kotiosoitteeseen Illinoisissa. Vihjeet johtavat Starlingin ”Jack Gordonin” talolle, ja hän käsittää Jackin olevan Jame Gumb. Hän jahtaa miestä useita huoneita käsittävään kellarikerrokseen, josta hän löytää senaattorin tyttären elossa mutta traumatisoituna ja ansassa kuivuneessa kaivossa. Sammutettuaan kellarin valot Gumb vainoaa Starlingia pimeässä apunaan yönäkölaite, mutta hän paljastaa sijaintinsa virittäessään revolverinsa. Starling ampuu Gumbin.


title: Uhrilampaat

text:
Hieman myöhemmin Starling juhlii valmistumistaan FBI:n akatemian valmistujaisjuhlissa, jonka aikana hän saa puhelun Biminin lentokentällä olevalta Lecteriltä. Lecter vakuuttaa Starlingille, ettei hän aio jahdata tätä, ja pyytää tältä samanlaista huomaavaisuutta. Starling kuitenkin vastaa, ettei se ole mahdollista. Sitten Lecter sulkee puhelimen sanoen, että hänellä on ”päivällinen vanhan ystävän kanssa”. Hän lähtee seuraamaan Biminiin juuri saapunutta Chiltonia, joka on pakomatkalla karanneen Lecterin vuoksi.
Jodie Foster osoitti kiinnostuksensa Clarice Starlingin rooliin luettuaan Thomas Harrisin alkuperäisen romaanin. Hän oli juuri voittanut parhaan naispääosan Oscar-palkinnon roolistaan draamaelokuvassa "Syytetty", mutta ohjaaja Jonathan Demme epäili silti Fosterin sopivuutta Starlingin rooliin. Demme halusi kiinnittää alun perin Michelle Pfeifferin, jonka kanssa hän oli tehnyt yhteistyötä ohjatessaan elokuvan "Gangsterin heila", jossa Pfeiffer esitti pääosaa. Kun Pfeiffer kieltäytyi Starlingin roolista, Foster sai osan hahmoon osoittaman innostuksensa johdosta.


title: Uhrilampaat

text: Hannibal Lecterin roolia varten Demme lähestyi alun perin Sean Connerya, joka kuitenkin kieltäytyi osasta. Tämän jälkeen roolia tarjottiin Anthony Hopkinsille, jonka roolisuorituksesta draamaelokuvassa "Elefanttimies" Demme oli hyvin vaikuttunut. Lecterin rooliin harkittiin myös Derek Jacobia ja Daniel Day-Lewisia.


title: Uhrilampaat

text: Elokuvan kuvaaminen käynnistyi vuoden 1989 marraskuussa ja päättyi vuoden 1990 maaliskuussa. Suurin osa elokuvasta kuvattiin Pittsburghin kaupungissa Pennsylvanian osavaltiossa, mutta joitakin elokuvan kohtauksia kuvattiin myös Länsi-Virginian osavaltion pohjoisosassa. Elokuvan vankimielisairaalaan sijoittuvat kohtaukset kuvattiin Pennsylvanian Canonsburgin psykiatrisessa sairaalassa, Western Centerissä. Myös FBI osallistui harvinaisella tavalla elokuvan kuvaamiseen, sillä se salli kuvausryhmän taltioida materiaalia elokuvaan FBI-agenttien koulutuskeskuksesta Quanticossa. Osa FBI:n henkilöstöstä myös esiintyi elokuvassa pienissä rooleissa.


title: Uhrilampaat

text: Erikoisagentti John E. Douglas jonka perusteella Jack Crafordin hahmo kehitettiin, avusti auliisti näyttelijä Scott Glenniä mm. näyttämällä tälle niitä raakoja poliisivalokuvia joita erikoisagentit joutuvat tutkimaan päivittäin; Glenn sisäistikin rikostutkijan roolinsa todella hyvin.


title: Uhrilampaat

text: "Uhrilampaat" oli ilmestymisvuonnaan suuri menestys. Se keräsi avausviikonloppuna Yhdysvalloissa yli 13 ja yhteensä yli 130 miljoonaa dollaria. Maailmanlaajuisesti elokuva tuotti 272,7 miljoonaa dollaria. Uhrilampaat voitti kaikki merkittävimmät viisi Oscar-palkintoa: paras elokuva, paras miespääosa, paras naispääosa, paras ohjaus ja paras sovitettu käsikirjoitus. Se oli kolmas elokuva, joka voitti viisi tärkeintä kategoriaa (muut ovat "Tapahtui eräänä yönä" ja "Yksi lensi yli käenpesän"). Lisäksi Jodie Foster palkittiin roolistaan myös Baftalla ja Golden Globella, Anthony Hopkins Baftalla. Hopkins esiintyy elokuvassa vain 17 minuutin ajan, ja se on edelleen lyhin roolisuoritus, jolla on voitettu miespääosan Oscar.


title: Uhrilampaat

text: Ehdokkaana:


title: Uhrilampaat

text: Elokuvalle on tehty kolme jatko-osaa, joista kahdessa ensimmäisessä Anthony Hopkins esittää Hannibal Lecteriä. Vuonna 2001 ilmestyi elokuva "Hannibal", joka seuraa alkuperäisen elokuvan tapahtumia, ja vuonna 2002 "Punainen lohikäärme", joka sijoittuu "Uhrilampaita" edeltävään aikaan. Vuonna 2006 ilmestyi "Nuori Hannibal", joka kertoo Hannibal Lecterin elämäntarinan.


title: Uman

text: Uman (, ) on kaupunki Keski-Ukrainassa, Tšerkasyn alueella. Kaupungin asukasluvuksi vuoden 2013 alussa arvioitiin 87 111 asukasta.


title: Uman

text: Kaupunki sijaitsee Karnenka- ja Umanka-jokien yhtymäkohdassa siellä sijaitsee myös rautateiden risteysasema. Kaupungin ympäristö on viljavaa maaseutua. Umanin kaupungista tuli osa Venäjän keisarikuntaa vuonna 1739 ja monet aateliset rakensivat sinne palatsinsa ja kaupungin maamerkiksi muodostunut "Sofijivkan" (Софiївка) puisto, jonka rakennutti puolalainen kreivi Stanislaw Szczesny Potocki vuonna 1796. Puistossa on lukuisia suihkulähteitä ja kapeita puroja ylittäviä kivisiä kaarisiltoja. Kaupungissa oli 1700- ja 1800-luvulla suuri juutalainen vähemmistö. Toisen maailmansodan aikana kesällä 1941 aikana alueella käytiin tärkeä Umanin taistelu, jossa saksalaiset joukot motittivat 100 000 puna-armeijan sotilasta.


title: Homel

text: Homel () eli Gomel (, , ) on Valko-Venäjän toiseksi suurin kaupunki ja Homelin alueen keskus. Vuonna 2009 kaupungin asukasluku oli 482 136. Homel sijaitsee maan kaakkoisosassa Dneprin sivuhaaran, Sožjoen rannalla. Maanteitse (valtatietä M5 eli eurooppatietä E271) pääkaupunki Minskistä on matkaa Homeliin noin 310 kilometriä.


title: Homel

text: Kaupungin syntyvaiheet eivät ole täysin selvät, mutta se mainitaan kronikoissa 1100-luvulla ja perustamisvuotena pidetään vuotta 1142. Tällöin paikkakunta mainitaan linnoitettuna asuinpaikkana ruhtinas Mstislavin perustamassa Kiovan Rusin Tšernihivin (Tsernigov) ruhtinaskunnassa. Seuraavien vuosisatojen aikana paikkakunta oli toisinaan niin valtakunnan sisäisten kuin eri valtakuntien välisenä taistelun kohteena. Vuodesta 1335 lähtien paikkakunta liitettiin osaksi Liettuan suurruhtinaskuntaa, myöhemmin 1385 solmitun Krevan unionin tuloksena osaksi laajempaa Puola-Liettuaa. 1500-1503 käydyn sodan seurauksena Gomel siirtyy kuitenkin 1535 saakka osaksi Moskovan Venäjää. Liettuan suuriruhtinaskunnan hetmanni Mikalojus Radvila Mustan johdolla käytyjen taistelujen seurauksena Gomel liitetään takaisin Liettuan. Vuodesta 1569 lähtien se oli yli 200 vuotta Liettuan Minskin "maakunnan" Retšytsan piirikuntaan. Liivinmaan sodan vuosina 1558–1583 venäläiset kuitenkin useasti valloittavat Gomelin. Vuonna 1560 paikkakunta saa ensimmäisen vaakunansa. Toukokuussa 1581 venäläisjoukkojen hyökkäyksen seurauksena taajama poltetaan. Vuonna 1670 Gomel sai Magdeburgin lain mukaiset kaupunkioikeudet. 1737 kaupunki palaa jälleen, vain Pyhän Nikolain kirkko säästyy. Vuoteen 1765 mennessä Gomeliin nousee kuitenkin jo 206 taloa.


title: Homel

text: Puolan ensimmäisessä jaossa 1772 kaupunki liitettiin Venäjän keisarikuntaan. Hallinnollisesti se oli vuosina 1773—1777 ja 1852—1926 se oli Venäjän Mogiljovin kuvernementtiin kuuluva kihlakuntakaupunki, ja oli yksityisesti omistettu Belitsan kihlakunnan kaupunki vuosina 1777-1852. (Belitsan kihlakuntakaupungissa asui 1840 väestönlaskennan mukaan 2762 henkeä).


title: Homel

text: Vuonna 1775 tsaaritar Katariina Suuri lahjoitti kaupungin kreivi, sotamarsalkka Pjotr Rumjantseville (1725–1796), joka oli paitsi taitava sotapäällikkö, myös keisarinnan suosiossa. Keisarinna antoi Rumjantseville myös arvokkaita koruja, sotilasarvomerkkejä, taideteoksia ja 100 000 tuolloista ruplaa palatsin rakentamista varten. Vuosina 1777-1782 Rumjantsev rakennutti aiemman puulinnoituksen tilalle Sožjoen lähelle kivisen palatsiasunnon, jonka suunnitteli Pietarin Talvipalatsin arkkitehtina tunnettu Rastrelli. Vuonna 1778 Novabelizan asemakaava hyväksyttiin. Rakennettavasta taajamasta, joka on nykyään Gomelin kaupunginosa, kehittyi nopeasti arkkitehtuuriltaan eurooppalainen kaupunki. 1781 se sai uuden vaakunan. 1793 rakennettiin puinen Eliaan kirkko.


title: Homel

text: Palatsialueen peri Pjotorilta hänen poikansa Nikolai Rumjantsev (1754–1826). Vuonna 1804 avattiin pellavatehdas ja uskonnollinen koulu. Nikolain kirkko rakennettiin 1805 ja Pietarin ja Paavalin kirkko vuosina 1809-1819. Empiretyylinen Metsästäjien talo nousi 1820. Naisten koulu (naisten esigymnasium), josta myöhemmin kehittyy lukio, käynnistyi 1822.


title: Homel

text: Nikolai Rumjantsevin jälkeen hänen veljensä Sergei sai palatsin, mutta myi sen kreivi Ivan Paskevitšille 1834. Vuosina 1837-48 Paskevitš laajensi palatsia rakennuttamalla siihen torniosan. Kaupungin kynttilätehdas perustettiin 1840. Avoin opistotason koulutus käynnistyi 1841. Palatsin puistoalueelle rakennettiin 1889 Paskevitšien hautakappeli. Palatsi vaurioitui pahoin vuonna 1919 ja perusteellisemmin toisen maailmansodan aikana ("vain seinät säästyivät"), mutta kunnostettiin. Nykyään siellä on esimerkiksi museotoimintaa.


title: Homel

text: Venäjän ensimmäinen lennätinlinja vedettiin vuonna 1850 pääkaupunki Pietarista Krimin Simferopoliin. Samoihin aikoin valmistui uusi Pietarin ja Kiovan välinen maantie, joka sekin kulki Gomelin kautta. Vuonna 1854 Sožjoen oikealla rannalla sijainneeseen kaupunkiin liitettiin vasemman rannan Belitsa. Vuonna 1857 valmistui silta Sožjoen yli. Vuonna 1888 kaupungista tuli tärkeä rautateiden risteyspaikkakunta. Kehittyvä kaupunki vaurastui, sen teollisuus ja kulttuurielämä kehittyivät.


title: Homel

text: Homel oli aiemmin tärkeä juutalaiskulttuurin keskus. 1800-luvulla väestöstä puolet oli juutalaisia ja kaupungissa oli 24 synagogaa.Ennen toista maailmansotaa juutalaisia oli vielä kolmannes, noin 50 000 henkeä. Vaikka jotkut onnistuvat pakenemaan sodan alkukuukausina, suurin osa suljettiin saksalaismiehityksen aikana ghettoihin ja lopulta tuhottiin.


title: Homel

text: Vuonna 1986 Tšernobylin ydinvoimalakatastrofin pahimmat laskeumat osuivat aivan kaupungin läheisyyteen, mutta itse kaupunkia ei tässä yhteydessä evakuoitu.


title: Homel

text: Homelin kaupunki on keskeisin osa maakuntahallinnon ohjauksessa olevaa Homelin kaupunkipiiriä (), jossa asui 2009 väestönlaskun mukaan yhteensä 492 136 ihmistä. Homelin kaupungin (482 136 as.) lisäksi kaupunkipiiriin kuuluu kaupungin luoteispuolella sijaitseva työläisten taajama Kastsjukouka () (9 484 as.).


title: Homel

text: Sisäisesti Homelin kaupunki jakautuu neljään hallintopiiriin:


title: Homel

text: Oheinen taulukko kuvaa Homelin ilmastoa. Tiedot ovat kaudelta 1961–1990. Alueella ja myös Homelissa on sittemmin mitattu useita taulukon normaalijakson lämpötiloja äärevämpiä lukemia. Esimerkiksi ilman lämpötila kohosi +38,9 celsiusasteeseen elokuun 2010 helteiden aikana.


title: Homel

text: Homel on tärkeä liikenteen solmukohta Ukrainan ja Venäjän rajojen läheisyydessä. Kaupungissa tai aivan sen välittömässä läheisyydessä risteää sekä keskeisiä valtateitä että junanratoja; kaupunki on Minskin ja Kiovan ratayhteyden puolivälissä ja Pietarista Kiovaan johtavalla radalla. Homelin rautatieasema kuuluu Valko-Venäjän keskeisimpiin asemiin. Paikalliset joukkoliikenneyhteydet ovat melko kattavia. Homelia ympäröivässä Homelin piirissä sijaitsee kansainvälinen lentokenttä ja Neuvostoliiton aikana rakennettu Pribytkin lentotukikohta. Suuret Venäjältä länteen jotavat maakaasun ja öljyn siirtoputket Homelin seudun kautta.


title: Homel

text: Kaupungissa on konepaja-, elintarvike- sekä kemian ja sähkötekniikan teollisuutta. Suuria teollisuusyrityksiä ovat esimerkiksi maatalouskoneita valmistava Gomselmaš, maan laajimmasta huoltamoketjusta vastaava Belorusneft, kemiantehdas Gomelski himitšeski zavod, sekä Keski-Eurooppaan kulkevan öljyputken valkovenäläisen osuuden toiminnasta vastaava Gomeltransneft Družba.


title: Homel

text: Homelin nähtävyyksiin kuuluu esimerkiksi Rumjantsevien ja Paskevitšien rakennuttama palatsi laajoine, 25 hehtaarin puistoalueineen keskustassa Sožjoen äärellä.


title: Homel

text: Homel on tärkeä koulutuksen keskus. Kaupunki on ainakin kuuden yliopiston tai korkeakoulun kotipaikka. Yliopistoja ovat Homelin Frantsysk Skarynan valtionyliopisto, Homelin lääketieteellinen valtionyliopisto, Homelin Pavel Suhoin teknillinen valtionyliopisto, Valko-Venäjän kuluttajaosuuskuntien kaupan ja kauppatieteen yliopisto (yksityinen yliopisto), Valko-Venäjän kuljetusalan valtionyliopisto ja Valko-Venäjän tasavallan hätätilaministeriön Homelin tekninen instituutti. Tämän lisäksi kaupungissa on muutamien korkeakoulujen, kuten yksityisen korkeakoulun, A.M. Širokovin nykytiedon instituutin (päätoimipiste Minskissä) sivutoimipisteitä.


title: Homel

text: Jalkapallojoukkue FC Gomel pelaa Valko-Venäjän pääsarjassa. Joukkueen kotikenttänä toimii vuonna 2006 kunnostettu Homelin keskusstadion (Tsentralnyi stadion). Tällä 14 300 katsojalle varustetulla jalkapallostadionilla pelataan myös kansainvälisiä arvo-otteluita, kuten Suomen ja Valko-Venäjän maajoukkueiden välinen maaottelu 11. kesäkuuta 2013.


title: Homel

text: Kaupungissa sijaitsee Valko-Venäjän ainoa naisvankila.


title: Mikko Franck

text: Mikko Ilmari Franck (s. 1. huhtikuuta 1979 Helsinki) on suomalainen kapellimestari.


title: Mikko Franck

text: Franck aloitti viulunsoiton opiskelun viisivuotiaana ja opiskeli Sibelius-Akatemian lisäksi myös Yhdysvalloissa, Ruotsissa ja Israelissa. Orkesterinjohtamisen opinnot hän aloitti ensin yksityisesti Jorma Panulan johdolla ja vuosina 1996–1997 Sibelius-Akatemiassa muun muassa Eri Klasin ja Atso Almilan johdolla. Franck keskeytti opintonsa vuonna 1998 suorittamatta koskaan kapellimestaridiplomia.


title: Mikko Franck

text: Franckin kapellimestariura on ollut vahvassa nousussa: hän on johtanut Pohjoismaisten sinfoniaorkestereiden lisäksi muun muassa Berliinin filharmonikkoja, Münchenin filharmonikkoja, Chicagon sinfoniaorkesteria, New Yorkin filharmonikkoja, Lontoon sinfoniaorkesteria ja Los Angelesin filharmonikkoja. Franck toimi Belgian kansallisen orkesterin taiteellisena johtajana vuodesta 2002 kesään 2007 asti. Kangasniemen Musiikkiviikkojen taiteellisena johtajana Franck on toiminut syksystä 2002.


title: Mikko Franck

text: Elokuussa 2006 Franck aloitti Suomen Kansallisoopperan ylikapellimestarina, mutta irtisanoutui yllättäen 14. helmikuuta 2007. Irtisanoutumisen syyksi Franck ilmoitti näkemyserot talon johdon kanssa. Vuoden irtisanomisajasta johtuen Mikko Franckin töiden Kansallisoopperassa piti päättyä 14. helmikuuta 2008. Franckin irtisanoutumisen jälkeen Kansallisoopperan hallintoneuvosto, hallitus, pääjohtaja ja säännöt vaihtuivat. Pääjohtaja Erkki Korhosen eron jälkeen Franck toimi oopperan taiteellisen toimikunnan puheenjohtajana. Kansallisoopperan hallitus päätti marraskuussa 2007 valita Franckin oopperan taiteelliseksi johtajaksi ja uudelleen ylikapellimestariksi. Lopullisen nimityksen oopperan säätiön hallitus teki joulukuussa 2007. Franck aloitti uudessa tehtävässään vuoden 2008 alussa ja hänen sopimuksensa oli määrä olla voimassa vuoden 2011 heinäkuun loppuun asti. Sopimus sisälsi option kahden vuoden jatkoajasta. Franck vastaa oopperan ohjelmiston ja konserttien taiteellisesta suunnittelusta pääjohtaja Päivi Kärkkäisen alaisuudessa. Toukokuussa 2011 ilmoitettiin, että Franck ei jatka Kansallisoopperassa vuoden 2013 jälkeen.


title: Mikko Franck

text: Syyskuussa 2015 Franck aloitti Ranskan radion filharmonikkojen ylikapellimestarina.


title: Funafutin suojelualue

text: Funafutin suojelualue (Funafuti Conservation Area, FCA) eli Funafutin merensuojelualue (Funafuti Marine Conservation Area) on luonnonsuojelualue Funafutin atollin länsiosissa, Tuvalulla, Tyynellämerellä. Sen pinta-ala on 33 km². Alueella on kuusi asumatonta luotoa ja noin 20 % Funafutin riutoista.


title: Funafutin suojelualue

text: Funafutin suojelualue perustettiin kesäkuussa 1996 ja sitä rahoittaa Etelä-Tyynenmeren alueellinen ympäristöohjelma. Alueen eläimistöä ovat muun muassa kilpikonnat, delfiinit ja paholaisrauskut.


title: Rajpe

text: Rajpe (aikaisemmin Raimssi, s. 22. elokuuta 1988 Tampere) on suomalainen hip hop -artisti. Hän kuului tamperelaisen Turnin' Records (nyk. Open Records) -levy-yhtiön artistikatraaseen vuodesta 2003 lähtien.


title: Rajpe

text: Raimssi aloitti räppäämisen jo vuonna 1999 ollessaan vasta ala-asteikäinen.


title: Rajpe

text: Julkaistuaan aluksi kappaleitaan vain internetissä ja vietyään ensimmäisen konkreettisen levynsä, "Pyhiinvaeltaja"-omakustanteen, suositun The Funkiest -levykaupan hyllylle myyntiin vuonna 2002 artisti päätti yrittää myös levytyssopimuksen saamista kolme biisiä kattaneella demollaan. Silloin Open Records -nimellä kulkenut levy-yhtiö osoitti kiinnostusta nuorta lahjakkuutta kohtaan, ja Raimssi saikin kyseiselle, nykyään Turnin' Recordsina tunnetulle, yhtiölle levytyssopimuksen ollessaan vasta 13-vuotias.


title: Rajpe

text: Hänen ensimmäinen virallinen pitkäsoittonsa "Kotiinpäin" ilmestyi vuonna 2003. Tamperelaisen Big Vilin tuottama debyyttialbumin ensimmäinen single "Koti" ylsi parhaimmillaan Suomen virallisen singlelistan sijalle viisi ja oli kyseisellä listalla yhteensä kahdeksan viikkoa putkeen vuonna 2003. Albumin toinen single "Äänen kuulen" viihtyi samaisella listalla hieman lyhyemmän ajan (kuusi viikkoa), mutta toisaalta kohosi parhaimmillaan sijalle 4. Jälkimmäisenä mainitusta kappaleesta kuvattiin myös musiikkivideo. Näihin aikoihin Raimssi vieraili myös Rockin da North -kollektiivin "Star Warz" -albumilla Pikku G:n kanssa tehdyssä kappaleessa ”Nuoret ritarit”.


title: Rajpe

text: Toinen albumi "Neron taakka" ilmestyi kolme vuotta myöhemmin vuonna 2006. Kyseiseltä albumilta julkaistiin single "Syntynyt Tampereelle", josta ohjasi mustavalkoisen musiikkivideon Henry ”Skem” Kaprali.


title: Rajpe

text: Raimssin järjestyksessä kolmas albumi "Yllättävä vainu!" on ladattavissa laillisesti ilmaiseksi internetistä.


title: Rajpe

text: Elokuussa 2012 Raimssi julkaisi SoundCloud-palvelussa pitkän tauon jälkeen uuden kappaleen ”Tempaus” uudella "Rajpe"-taiteilijanimellä. Tämän jälkeen hän julkaisi Avaruusmatka nimisen kappaleen ja myös musiikkivideon molemmista kappaleista.


title: Täydellinen kilpailu

text: Täydellinen kilpailu on teoreettinen taloustieteellinen malli, joka kuvaa markkinamuotoa, jossa yhdelläkään kuluttajalla tai tuottajalla ei ole sellaista markkinavoimaa, että ne pystyisivät vaikuttamaan hyödykkeen hintaan. Jokainen yksittäinen ostaja ja myyjä vain havaitsee markkinahinnan, mutta on liian pieni tekijä markkinoilla voidakseen yksin vaikuttaa siihen. Kukin ostaja ja myyjä kykenee vain reagoimaan vallitsevaan hintaan.


title: Täydellinen kilpailu

text: Koska täydellisen kilpailun markkinoilla hyödykkeen hinta on alin taloudellisesti kannattava hinta (eli hyödykkeen hinta vastaa täsmälleen sen tuotantokustannuksia) ja hyödykettä tuotetaan suurin mahdollinen määrä, perinteisen taloustieteellisen ajattelun mukaan täydellinen kilpailu johtaa tehokkaimpaan mahdolliseen taloudelliseen lopputulokseen. Valtavirtataloustiede siis pitää kilpailun täydellisyyttä yhteiskunnallisesti optimaalisena. Tämä lienee tärkeimpiä syitä siihen, miksi kilpailun edistämistä usein pidetään tärkeänä talouspolitiikan tavoitteena, ja miksi esimerkiksi yritysten kartellit on useimmissa maissa kielletty.


title: Täydellinen kilpailu

text: Talouselämästä on vaikea löytää esimerkkejä, joissa kaikki täydellisen kilpailun vaatimukset täyttyisivät. Kilpailu vaikuttaa kuitenkin melko täydelliseltä mm. suuressa osassa rahoitusmarkkinoita. Edes suurimmat pankit eivät pysty vaikuttamaan eniten vaihdettujen arvopapereiden hintoihin, joten kilpailu näillä markkinoilla on ainakin melkein täydellistä. Ennen nykyistä maatalouspolitiikkaa monien maataloustuotteiden markkinat olivat suhteellisen täydelliset. Monien raaka-aineiden maailmanmarkkinat ovat myös melko lähellä täydellisen kilpailun tilannetta.


title: Täydellinen kilpailu

text: Sen sijaan lienee mahdotonta löytää esimerkkiä yhdestäkään monimutkaisesta teollisuustuotteesta, jolla olisi täydellisen kilpailun markkinat.


title: Täydellinen kilpailu

text: Täydellisen kilpailun aksioomat kehitti ranskalainen taloustieteilijä ja matemaatikko Gérard Debreu julkaisussaan "Theory of Value: An Axiomatic Analysis of Economic Equilibrium". Tässä tutkielmassa hän rakensi täydellisten markkinoiden teorialle aksiomaattisen perustan. Hän osoitti uudella lähestymistavalla välttämättömät ja riittävät ehdot markkinoiden tasapainolle.


title: Täydellinen kilpailu

text: Taloustieteellisen teorian mukaan täydellisen kilpailun markkinat syntyvät, kun seuraavat ehdot toteutuvat:


title: Christina Ricci

text: Christina Ricci (s. 12. helmikuuta 1980 Santa Monica, Kalifornia, Yhdysvallat) on yhdysvaltalainen näyttelijä. Hän aloitti uransa lapsena ja tunnetaan muun muassa rooleistaan elokuvissa "Äitini on merenneito" (1990), "The Addams Family – Perhe Addams" (1991), "Addams Family II" (1993) ja "Casper" (1995). Ricci jatkoi uraansa pyrkien jättämään taakseen lapsitähtimaineensa ja on esiintynyt myöhemmin muun muassa elokuvissa "Buffalo '66", "Jäämyrsky", "Päätön ratsumies", "Prozac Nation" ja "Monster – Aileen Wuornos" (2003).


title: Christina Ricci

text: Ricci oli sivuosassa vuonna 2002 televisiosarjassa "Ally McBeal" ja esiintyi vuonna 2001 artisti Mobyn musiikkivideolla "Natural Blues". Hän vieraili myös televisiosarjassa "Greyn anatomia" ja näytteli myös "Pan Amissa" vuonna 2012.


title: Christina Ricci

text: Ricci on myös ollut Louis Vuittonin, valmisvaateketju Gapin ja urheiluvaatevalmistaja Reebokin mainoksissa.


title: Christina Ricci

text: Ricci on mukana ranskalaisen Guy de Maupassantin kirjaan "Bel Ami" perustuvassa samannimisessä elokuvassa, joka ilmestyi vuonna 2012. Siinä hänen vastanäyttelijänään on Robert Pattinson. Samana vuonna Ricci näytteli kiinalaisessa alkuperäistuotannossa "War Flowers".


title: Dan Hamhuis

text: Daniel "Dan" Hamhuis (s. 13. joulukuuta 1982 Smithers, Brittiläinen Kolumbia) on kanadalainen ammattilaisjääkiekkoilija, pelipaikaltaan puolustaja. Hän siirtyi kaudeksi 2016-2017 Vancouver Canucksista Dallas Starsiin . Hän on olympiavoittaja vuodelta 2014 sekä maailmanmestari 2007 ja 2015.


title: Dan Hamhuis

text: Ennen ammattilaisuraansa Hamhuis kiekkoili vuodet 1998–2002 Prince George Cougarsin riveissä Western Hockey Leaguessa. Tehokkaimmillaan hän oli kahdella viimeisellä WHL-kaudellaan, joilla hän teki kummallakin 60 tehopistettä: 2000–2001 13 maalia ja 47 syöttöpistettä 62:ssa runkosarjaottelussa ja 2001–2002 kymmenen maalia ja 50 syöttöpistettä 59:ssä ottelussa. Hänet valittiin kummallakin kaudella WHL:n läntisen konferenssin ensimmäiseen tähdistökenttään, ja 2002 hänet valittiin myös Kanadan pääjunioriliigojen ensimmäiseen tähdistökenttään ja vuoden puolustajaksi sekä WHL:n vuoden pelaajaksi. Yhteensä hyökkäävänä puolustajana pidetty Hamhuis iski nelivuotisella WHL-urallaan 157 tehopistettä, 34 maalia ja 123 syöttöpistettä, 247 runkosarjaottelussa ja 13 tehopistettä, viisi maalia ja kahdeksan syöttöpistettä, 26:ssa pelaamassaan pudotuspeliottelussa. NHL-varauksen Hamhuis sai Nashville Predatorsin varattua hänet numerolla 12 varaustilaisuuden ensimmäisellä kierroksella.


title: Dan Hamhuis

text: Ammattilaisuransa Hamhuis aloitti vuonna 2002. Hän pelasi kuitenkin koko kauden 2002–2003 Nashvillen farmiseurassa Milwaukee Admiralsissa AHL:ssä; hän iski pelaamissaan 68 runkosarjaottelussa 27 pistettä, kuusi maalia ja 21 syöttöpistettä. Hamhuis oli Admiralsin eniten pisteitä tehnyt puolustaja. NHL-uransa Hamhuis pääsi aloittamaan vuonna 2003, kun hän teki debyyttinsä 9. lokakuuta pelatussa ottelussa Mighty Ducks of Anaheimia vastaan. Hän pelasi tulokaskaudellaan yhteensä 80 runkosarjaottelua tehoin seitsemän maalia ja 19 syöttöpistettä ja keräten jääaikaa keskimäärin 22 minuuttia ja kahdeksan sekuntia ottelua kohden; tulokkaiden pistepörssissä Hamhuis sijoittui sijalle 16 ja tulokaspuolustajien pörssissä sijalle neljä, seuransa sisäisessä jääaikatilastossa hän sijoitti toiseksi Kimmo Timosen jälkeen ja tulokkaiden jääaikatilastossa hän sijoittui ensimmäiseksi jättäen seuraaville sijoille Pittsburgh Penguinsin Ryan Malonen ja Brooks Orpikin.


title: Dan Hamhuis

text: NHL-kausi 2004–2005 peruuntui työsulun vuoksi, ja Hamhuis pelasi Milwaukeessa AHL:ssä tehden 76 pelaamassaan runkosarjaottelussa 51 tehopistettä (13 maalia ja 38 syöttöpistettä). Hän oli seuransa toiseksi paras pistemies ja AHL:n toiseksi tehokkain puolustaja; kauden jälkeen hänet nimettiin AHL:n toiseen tähdistökenttään. Työsulun jälkeisellä NHL-kaudella 2005–2006 hän palasi Nashvilleen ja teki 82 pelaamassaan runkosarjaottelussa 38 tehopistettä, seitsemän maalia ja 31 syöttöpistettä, kahdeksanneksi eniten seuransa sisällä, ja keräten jääaikaa yhteensä 1849 minuuttia ja 58 sekuntia, keskimäärin 22 minuuttia ja 33 sekuntia per ottelu, mikä oli eniten kaikista Predators-pelaajista.


title: Dan Hamhuis

text: Hamhuis teki jatkosopimuksen Nashvillen kanssa vähän ennen kauden 2006–2007 alkua. Uusi sopimus oli neljävuotinen. Hamhuis pelasi lopulta Nashvillessä kuusi kautta, joiden aikana hän teki 161 pistettä 483 runkosarjaottelussa. Kesäkuussa 2010 Nashville kauppasi Hamhuisin pelaajaoikeudet Philadelphia Flyersiin vaihdossa Ryan Parentiin. Philadelphia ei onnistunut tekemään kesäkuun aikana sopimusta Hamhuisin kanssa, vaan joukkue kauppasi hänet Pittsburgh Penguinsiin yhteydessä kesäkuun lopulla. Vaihdossa Philadelphia sai kolmannen kierroksen vuoron . Pittsburghkaan ei onnistunut pitämään Hamhuisia joukkueessa, vaan hän allekirjoitti lopulta sopimuksen Vancouver Canucksin kanssa, kun NHL:n sopimusmarkkinat aukesivat heinäkuun alussa. Hän pelasi kevään 2011 pudotuspeleissä 19 ottelua Vancouverin edetessä Stanley Cup -finaaleihin, jotka se hävisi Boston Bruinsille voitoin 3–4.


title: Dan Hamhuis

text: Ennen ammattilaisuraansa Hamhuis edusti maataan kahdesti nuorten (alle 20-vuotiaiden) jääkiekon MM-kilpailuissa, vuosina 2001 ja 2002. Vuoden 2001 kisoissa hän oli voittamassa maalleen pronssia ja 2002 kisoissa hopeaa maan hävittyä loppuottelun Venäjää vastaan maalein 2–3. Debyyttinsä aikuisten arvokisoissa Hamhuis teki vuoden 2006 jääkiekon MM-kisoissa, joissa Kanada jäi neljännelle sijalle. Hamhuis oli voittamassa maailmanmestaruutta MM-kilpailuissa 2007. Hän oli jälleen mukana Kanadan joukkueessa MM-kilpailuissa 2008 ja 2009, joista Kanada sai hopeaa sekä 2013, jolloin Kanada oli viides. Hän voitti Kanadan joukkueessa olympiakultaa Sotšissa 2014 ja maailmanmestaruuden Tšekissä 2015.


title: I. M. Pei

text: Ieoh Ming Pei (kiinaksi: 貝聿銘; pinyiniksi: Bèi Yùmíng; s. 26. huhtikuuta 1917) on kiinalaissyntyinen arkkitehti. Pei sai Pritzker-palkinnon vuonna 1983. Pei käyttää töissään kiveä, betonia, lasia ja terästä. Pei on yksi 1900-luvun johtavista arkkitehdeista.


title: I. M. Pei

text: Ieoh Ming Pei varttui varakkaan pankkiirin poikana Kantonissa, Guangdongin maakunnassa, Kiinassa. Pei aloitti opintonsa Shanghaissa, minkä jälkeen hän opiskeli Hongkongissa. Sieltä hän muutti 18-vuotiaana Yhdysvaltoihin opiskelemaan arkkitehtuuria. Pei opiskeli Pennsylvanian yliopistossa ennen kuin valmistui Massachusettsin teknillisestä korkeakoulusta vuonna 1940. Pei sai Yhdysvaltain kansalaisuuden vuonna 1954.


title: I. M. Pei

text: Pei avasi vuonna 1955 oman arkkitehtitoimiston I.M. Pei & Partners. Vuonna 1989 yrityksen nimi vaihdettiin muotoon Pei Cobb Freed & Partners. James Ingo Freed ja Henry N. Cobb ovat yrityksen merkittäviä arkkitehteja.


title: I. M. Pei

text: Peillä on kolme poikaa: T'ing Chung Pei, Chien Chung Pei (Didi) ja Li Chung Pei (Sandi) sekä tytär: Liane Pei. Chien Chung Pei auttoi isäänsä suunnittelemaan Louvren pyramidia vuosina 1989–1993. Li Chung Pei auttoi isäänsä taas suunnittelemaan Bank of China Towerin Hongkongiin vuonna 1989. Li Chungista ja Chien Chungista tuli arkkitehteja, kuten isästään, ja he perustivat vuonna 1990 yrityksen nimellä Pei Partnerships.


title: Yayoi-kausi

text: Yayoi-kausi () on kausi Japanin historiassa, joka alkoi noin 300 eaa. ja päättyi noin vuonna 250 jaa. Se on saanut nimensä Tokion alueesta, josta Yayoi-kauden esineistöä löydettiin ensimmäisen kerran. Lähteestä riippuen Yayoi-kauden aluksi merkitään joko siirtyminen riisinviljelyyn riisipelloilla tai uudenlaisten saviastioiden tekeminen. Jōmon-kautta seurannut Yayoi-kauden kulttuuri kukoisti Kyushun saarelta pohjoiseen Honshuun asti.


title: Yayoi-kausi

text: Uudet tutkimukset kuitenkin osoittavat, että Yayoi-kausi saattoi alkaa niinkin aikaisin kuin 900 eaa.


title: Yayoi-kausi

text: Ensimmäisten Yayoi-kauden ihmisten oletetaan kehittyneen Kyushun saaren pohjoisosissa, sieltä edeten pikkuhiljaa Honshun saarelle jossa he syrjäyttivät jōmon-kulttuurin ihmiset, vaikka jonkinasteista geneettistä ja kulttuurillista sekoittumista tapahtui. Vaikka teknisesti Yayoi-kauden dreijan päällä valmistetut saviastiat olivat jōmon-kauden vastaavia teknisesti parempia, olivat ne kuitenkin vähemmän koristeellisia. Yayoi-ihmiset tekivät myös kiinalaiseen tapaan pronssista seremoniallisia kelloja, peilejä ja aseita. Ensimmäisen vuosisadan aikana he ryhtyivät käyttämään rautaa maanviljelystyökaluissa ja aseissa. Myös kankaankudonta tunnettiin.


title: Yayoi-kausi

text: Yayoi-kulttuurin ihmiset lisääntyivät nopeasti ja heidän yhteiskuntansa monimutkaistui sitä mukaa. He asuivat pysyvissä viljelykylissä, jotka oli rakennettu kivestä ja puusta. He keräsivät varakkuutta omistamalla maata, varastoivat viljaa ja loivat selkeät sosiaaliset kastit. Tämän kaiken mahdollisti kastellun, märässä kasvavan riisin viljely, johon otettiin mallia keskisestä ja eteläisestä Kiinasta sekä Koreasta. Raskas riisinviljely vaati paljon työvoimaa, mikä johti kiinteän maanviljely-yhteiskunnan syntyyn. Kuitenkin Koreasta ja Kiinasta poiketen Japanissa paikallisten päättäjien päätökset olivat tärkeämpiä kuin keskushallinnon päätökset.


title: Yayoi-kausi

text: Yayoi-kauden kulttuurin alkuperästä on useita poikkeavia teorioita. Alla esitellään näistä teorioista tärkeimmät.


title: Yayoi-kausi

text: Yayoi-kulttuurin syntyminen oli äkillistä ja se oli teknisesti huomattavasti jōmon-kulttuuria kehittyneempää. Yayoi-kulttuurin mukana Japaniin tuli pronssi- ja kupari-aseiden, kuparisten peilien ja suurten rituaalisten pronssikellojen valmistamisen taito sekä kasteltujen riisiviljelmien viljelyn taito. Suurin yksittäinen todiste tälle teorialle on se, että Yayoi-kauden miekat, peilit sekä kuninkaallinen sinetti ovat lähes täysin samoja kuin Kiinan Qin-dynastian käyttämät.


title: Yayoi-kausi

text: Viime vuosina niin geneettiset kuin arkeologiset löydöt Itä-Kiinasta ja Länsi-Japanista ovat lisänneet tämän teorian uskottavuutta. Esimerkiksi vuonna 1999 tehty DNA-tutkimus tukee ajatusta, että Yayoi-kansan alkuperä on Jangtse-joen eteläpuolella Kiinassa.


title: Yayoi-kausi

text: Meiji-kaudella julkaistu teoria väitti, että korealaiset siirtolaiset toivat yayoi-kulttuurin Japaniin. Monet länsimaiset ja japanilaiset oppineet ovat päätelleet, että arkeologiset löydöt Yayoi-kaudelta ovat selvästi peräisin Koreasta.


title: Yayoi-kausi

text: Teoriaa vahvistaa myös Yayoi-kulttuurin ilmestyminen ensin Kyūshūn pohjoisrannoille, missä Japani on lähimpänä Koreaa. Yayoi-ruukut, hautaröykkiöt ja ruuan säilöminen vastaavat läheisesti eteläkorealaisia tapoja. Lisäksi eteläisessä Koreassa (Gayassa) oli vuoden 300 jaa. paikkeilla huomattava japanilais-asutus ja kumpikin valtio väittää nykyään toisen olleen vasalli. Lisäksi "monet muut Yayoi-kulttuurin elementit olivat selvästi korealaisia ja aikaisemmin tuntemattomia Japanissa, mm. pronssiesineet, kutominen, lasihelmet ja työkalujen ja talojen tyyli.


title: Yayoi-kausi

text: Muutamat arkeologiset todisteet tukevat ideaa, että korealaisten maanviljelijöiden maahanmuutto Japaniin olisi sulauttanut itseensä alkuperäisen metsästäjä-keräilijä-populaation. Suorat vertailut jōmon- ja Yayoi-luurankojen välillä osoittavat kansojen erojen olleen havaittavia. Jōmon-ihmiset olivat lyhyempiä, heillä oli suhteellisesti pidemmät kyynärvarret ja lyhyemmät jalat, silmät olivat kauempana toisistaan; kasvot olivat lyhyemmät ja leveämmät ja kasvojen piirteet olivat ulostyöntyvämmät. Yayoi-ihmiset olivat keskimäärin 2,5 - 5 senttimetriä pidempiä, silmät olivat lähempänä toisiaan ja kasvot olivat pitkät sekä kapeat. Kofun-kaudelle tultaessa lähes kaikki japanilaisissa kaivauksissa löydetyt luurangot, lukuun ottamatta ainuja sekä okinawalaisia, muistuttavat nykypäivän japanilaisia ja korealaisia.


title: Yayoi-kausi

text: Geneettiset todisteet myös tukevat tätä teoriaa. Ainujen uskotaan olevan jōmon-ihmisten jälkeläisiä, joihin on sekoittunut jonkin verran Yayoi-siirtokuntalaisten geenejä.


title: Yayoi-kausi

text: Eräät Yayoi-ruukut osoittavat selvästi vaikutteita jōmon-keramiikasta. Lisäksi yayoit asuivat samanlaisissa pyöreissä, osittain maahan kaivetuissa asumuksissa kuin jōmonit. Muita esimerkkejä samanlaisuudesta ovat metsästyksessä käytetyt isketyt kivityökalut, kalastuksessa käytetyt luiset työkalut, kotiloista tehdyt korut sekä lakka-astiat ja -korut. Japanin kansallinen tiedemuseo piti kerran näyttelyn, jossa esitettiin teoria, jonka mukaan yayoit tulivat eteläisestä Kiinasta, koska heitä muistuttavia luita on löydetty sieltä.


title: Yayoi-kausi

text: Jotkut väittävät, että Japanin asukasluvun kasvua karkeasti arvioiden 4 miljoonalla jōmon- ja Yayoi-kausien välillä ei voida selittää pelkästään maahanmuutolla. Tämän selitysmallin mukaan väestönkasvun takana on etenkin paikallisen jōmon-väestön siirtyminen metsästäjä-keräilijä-kulttuurista maanviljelyyn ja ennen kaikkea riisinviljelyyn. On hyvinkin mahdollista, että riisinviljely mahdollisti asukasluvun kasvun.


title: Yayoi-kausi

text: Nykyjapanilaisten (lukuun ottamatta ainuja ja okinawalaisia) suhteellinen homogeenisuus viittaa siihen, että osan japanilaisista geeniperimä ei olisi kiinalaista. Tämä teoria lohduttaa japanilaisia, jotka eivät tahdo uskoa jakavansa suurta osaa geneettistä alkuperästään Aasialaisten naapureidensa kanssa. Teoriaa tukee kuitenkin vain pieni osa tämänhetkisistä Japanin antropologiaan erikoistuneista ammattilaisista antropologeista.


title: Yayoi-kausi

text: Ensimmäiset kiinalaiset merkinnät Japanista ovat juuri Yayoi-kaudelta. Wa (倭), kiinalaisen Japania tarkoittaneen merkin japanilainen lukutapa, mainitaan ensimmäistä kertaa vuonna 57; "Na"n maakunta sai lahjaksi kultaisen sinetin myöhemmän Han-dynastian keisarilta. Tämä on merkitty muistiin Myöhemmän Han-dynastian kirjaan ("Hou-Han Shu"). Itse sinetti löydettiin Pojois-Kyushulta 1700-luvulla. Wa mainitaan myös vuonna 257 kirjoitetussa "Wei zhi"-kirjassa (Wein muistelmat), joka oli osa "Sanguo Zhia", kiinalaista historiankirjaa.


title: Yayoi-kausi

text: Varhaiset kiinalaiset lähteet kertovat Japanin olleen satojen hajanaisten heimojen asuttama, mikä poikkeaa Japanin puoliksi myyttisen kansallishistorian Nihonshokin antamasta kuvasta. 200-luvun kiinalaiset lähteet kertovat, että Wan ihmiset elivät raa'alla kalalla, vihanneksilla ja riisillä joka tarjoiltiin bambu- tai puuastioilta. Merkinnät sanovat myös Wan asukkaiden taputtaneen käsiään kunnioituksen osoituksena (shinto-perinne, joka on yhä käytössä) ja rakensivat isoja hautakumpuja ("kofun"). Heidän kerrotaan myös keränneen veroja, ylläpitäneen valtaa harvojen käsissä ja heillä oli provinssin yhteinen viljavarasto ja torit. Yhteiskunnan kerrotaan olleen hyvin väkivaltainen.


title: Yayoi-kausi

text: Nainen, joka tunnettiin nimellä Himiko, hallitsi 300-luvulla varhaista poliittista liittoutumaa nimeltä Yamataikoku. Himikon ollessa henkinen johtaja, hänen nuorempi veljensä hoiti valtion asioita, kuten diplomaattiset suhteet Wei-kuningaskuntaan (220-265).


title: Yayoi-kausi

text: Kun Wei-lähetystö kysyi heidän alkuperästään, Wan ihmiset kertoivat olevansa Wu-kuningaskunnan kuninkaan Taibon jälkeläisiä. Taibo oli perustanut ensimmäisen Wu-kuningaskunnan Jangtse-joen suistoon.


title: Yayoi-kausi

text: Seuraava Japanin arkeologinen kausi on nimeltään Kofun-kausi, mikä on Yamato-kauden ensimmäinen osa. Yayoi yhteiskunta kehittyi patriarkaattisten klaanien yhteiskunnaksi, jota hallitsi sotilaallinen ylhäisö, mikä oli Kofun-kaudelle luonteenomaisinta. Tätä muutosta mahdollisesti helpotti maahanmuutto mantereelta.


title: Yayoi-kausi

text: Uuden tutkimuksen mukaan Kyūshūn pohjoisosista löytyneiden ruukkujen ja puisten seipäiden jäänteet ajoittuivat vuosille 900 eaa. - 800 eaa., mikä on melkein 500 vuotta aikaisempi kuin aiemmin uskottu. Tutkimus toteutettiin analysoimalla ruukkujen ja puisten seipäiden hiiltyneitä jäännöksiä kiihdytetyllä massaspektrometrialla. Tulosta vahvistaa samalla tavalla tutkittujen samalta aikakaudelta peräisin olevien kiinalaisten, Korean niemimaan kautta kulkeutuneiden, esineiden sekä Jōmon keramiikan Tōhokun seudulta tuottama sama tulos. Toinen tutkija käytti toisia esineitä saman tyylisestä Yayoi-kauden löytöpaikalta ja sai tulokseksi esineiden olevan vuosilta 400 eaa. - 500 eaa.


title: One (Metallican kappale)

text: One on thrash metal -yhtye Metallican vuonna 1988 levyttämä kappale albumilta "...And Justice for All". Kappale julkaistiin singlenä. Se on albumin ja Metallican tunnetuimpia kappaleita, sillä kappale on soitettu lähes jokaisessa yhtyeen konsertissa sen julkaisun jälkeen. ”Onen” kitarasoolo on äänestetty "Guitar World" -lehden äänestyksessä seitsemänneksi parhaaksi.


title: One (Metallican kappale)

text: Kappaleen julkaisuvuonna sille tehtiin Metallican ensimmäinen musiikkivideo, johon otettiin lainauksia Trumbon kirjaan perustuvasta, vuonna 1971 julkaistusta elokuvasta "Johnny Got His Gun". Musiikkivideo esitettiin muun muassa MTV-musiikkikanavalla. Yhtye voitti kappaleellaan myös ensimmäisen Grammy-palkintonsa.


title: One (Metallican kappale)

text: ”One” on mukana myös "Guitar Hero 3" ja "" -videopeleissä.


title: One (Metallican kappale)

text: Single nousi Suomen virallisen listan sijalle 1.


title: One (Metallican kappale)

text: Kappaleen alku on rauhallista hieman balladimaista, hidasta toiseen kertosäkeeseen asti jonka jälkeen alkaa Metallican agressiivisimpiin kuuluva, tunnettu tuplabasarikohta jonka "päällä" soitetaan raskasta, sahaavaa kitara- ja bassokuviota. Tämän jälkeen tulee kitarasoolo jonka jälkeen kappale loppuu.


title: One (Metallican kappale)

text: Kappaleen teema perustuu Dalton Trumbon vuonna 1938 kirjoittamaan sodanvastaiseen kirjaan "Sotilaspoika", joka kertoo ensimmäisessä maailmansodassa kaikki raajansa ja tuntoa lukuun ottamatta myös aistinsa menettäneestä nuorukaisesta. Yhtye kiteytti musiikkivideon sanoman kirjassa "Metallica – omin sanoin":


title: Loh’vytsja

text: Loh’vytsja (, , ) on saman nimisen joen varrella sijaitseva kaupunki ja piirikeskus Loh’vytsjan piirissä Pultavan alueella. Ukrainan tilastokeskuksen vuoden 2013 arvio kaupungin asukasluvuksi oli 11 863. Koko piirissä arvioitiin asuvan tällöin 44 516 henkeä.


title: Loh’vytsja

text: Kaupungin ja joen nimi tulevat vanhasta slaavilaisesta lohta tarkoittavasta sanasta "lohve". Alueella on runsaasti kaasua ja öljyä.


title: Heikki Haavisto

text: Heikki Johannes Haavisto (s. 20. elokuuta 1935 Raisio) on suomalainen keskustalainen poliitikko ja yhteiskuntavaikuttaja. Hän toimi Maa- ja metsätaloustuottajain Keskusliitto MTK:n puheenjohtajana vuosina 1975–1994 ja Suomen ulkoasiainministerinä Ahon hallituksessa vuosina 1993–1995.


title: Heikki Haavisto

text: Haavisto syntyi talousneuvos Urho Haaviston ja Alli Svenssonin ainoaksi lapseksi Raision Hintsan tilalla. Hänen enonsa oli jääkärikenraalimajuri Antero Svensson. Haaviston talonpoikaiseen järjestötoimintaan osallistunut isä ja Maalaisliiton aatesisältö vaikuttivat hänen ajatteluunsa. Hän oli aktiivinen toimija muun muassa Maaseudun Nuorten Liitossa edeten johtotehtäviin.


title: Heikki Haavisto

text: Haavisto valmistui ylioppilaaksi vuonna 1953, agronomiksi vuonna 1957 ja lakitieteen kandidaatiksi vuonna 1962. Hän suoritti myös poliittisen historian ja kansantaloustieteen sivuaineopintoja. Vuodesta 1962 Haavisto toimi maanviljelijänä Raision sukutilallaan. Vuodesta 1966 Haavisto työskenteli MTK:ssa, ensin yleissihteerinä (1966–1967), sitten toiminnanjohtajana (1967–1975) ja lopulta puheenjohtajana (1975–1994). Samanaikaisesti hän toimi keskustan puoluehallituksen työvaliokunnassa (1966), maatalouspoliittisessa toimikunnassa (1967–1986) ja talouspoliittisessa toimikunnassa (1987–1995).


title: Heikki Haavisto

text: Paavo Väyrysen erottua toukokuussa 1993 Esko Ahon hallituksen ulkoministerin paikalta kesken Suomen EU-neuvotteluiden, Haavisto valittiin hänen seuraajakseen. Ulkoministerinä Haavisto oli keskeisessä roolissa neuvottelemassa Suomen liittymisestä Euroopan unioniin. Alkuvuonna 1995 Haavisto jätti ministerin tehtävät saatuaan halvaantumiseen johtaneen aivoverenvuodon.


title: Heikki Haavisto

text: Haavistolla oli useita luottamustehtäviä. Hän oli muun muassa Pellervo-Seuran valtuuskunnan puheenjohtaja vuodesta 1979, Metsäliiton hallintoneuvoston puheenjohtaja 1982–1993 ja Raision tehtaat Oy:n hallintoneuvoston puheenjohtaja 1988–1996 ja hallituksen puheenjohtaja vuodesta 1997. Myöhemmin myös hänen poikansa Antti ja Erkki Haavisto ovat toimineet Raisio Yhtymän hallituksessa.


title: Morioka

text: Morioka () on Iwaten prefektuurin pääkaupunki Japanissa, Honshūn saarella. Kaupunki perustettiin 1. huhtikuuta 1889. Siellä on 299 264 asukasta (vuonna 2015) ja sen pinta-ala on 886,47 neliökilometriä. Morioka on valittu yhdeksi Japanin ydinkaupungeista.


title: Morioka

text: Morioka on Iwaten keskiosan läpi virtaavan Kitakamijoen laaksossa, aivan joen rannalla. Jokilaakso on prefektuurin tiheimmin asuttua aluetta. Kaupunki sijaitsee 2 041 metriä korkean Iwatevuoren varjossa. Vuori on hyvin lähellä kaupunkia, ja sitä kutsutaan myös nimellä "Iwate-Fuji". Se on tunnettu talviurheilukeskus, ja siellä järjestettiin vuoden 1993 alppihiihdon maailmanmestaruuskisat. Iwaten parhaat viljelysmaat ovat melko lähellä Moriokaa, ja kaupungissa on paljon leipomoita ja olutpanimoita, jotka hyödyntävät maaseudun tuotteita.